title: Catwoman (lyhytanimaatio)

text: Catwoman on 2011 suoraan DVD:lle julkaistu lyhytanimaatioelokuva. Se perustuu DC Comicsin sarjakuvahahmoon Kissanaiseen. Elokuvan käsikirjoitti Paul Dini ja ohjasi Lauren Montgomery. Äänirooleissa olivat muun muassa Eliza Dushku ja John DiMaggio.


title: Catwoman (lyhytanimaatio)

text: Elokuva on viides DC Entertainmentin ja Warner Bros. Animationin tuottamista lyhytelokuvista. Se julkaistiin "" elokuvan DVD:n bonusmateriaalina.


title: Catwoman (lyhytanimaatio)

text: Kissanainen saa vihjeen Gotham Cityn rikollisen Rough Cutin salakuljettavan jotain muutakin kuin timantteja. Hän päättä lähteä roiston perään ja löytää tämän paikallisesta strippiklubista. Rough Cut onnistuu pakenemaan paikalta, kun hän huomaa Kissanaisen olevan vain hänen suunnitelmansa perässä. Tilanne ajautuu lopulta satamaan, jossa Rough Cut odottaa juuri saapunutta lastiaan. Myös Kissanainen löytää tiensä paikalle ja onnistuu estämään roiston aikeet.


title: Haarin mitta

text: Haarin mitta on matemaattisessa analyysissa mitta, jonka avulla voidaan määritellä intuitiivisesti eräänlainen pinta-alan/tilavuuden kaltainen käsite lokaalikompakteihin topologisiin ryhmiin. Haarin mitan esitteli unkarilainen matemaatikko Alfréd Haar.


title: Cameron Earl

text: Cameron Earl (1923 Sculcoates, Yorkshire – 18. kesäkuuta 1952 Nuneaton, Warwickshire) oli brittiläinen insinööri. Toisen maailmansodan jälkeen hänet lähetettiin Saksaan opiskelemaan saksalaisten 1930-luvun Grand Prix-autojen tuotantoa. Hän kirjoitti raportin haastattelemistaan Mercedes Benzin ja Auto Unionin suunnittelijoista ja autojen sinikopioista huhti-toukokuussa 1947 ja raportti päätyi myöhemmin brittiläisille moottorisuunnittelijoille. Earl kuoli vuonna 1952 kun hänen testaamansa ERA:n auto kääntyi ympäri Motor Industry Research Associationin testiradalla. Earl kuoli myöhemmin sairaalassa kallonmurtumaan 29-vuotiaana. Earl on epävirallisesti ensimmäinen F1-turmassa kuollut kuljettaja.


title: Martha MacIsaac

text: Martha MacIsaac (s. 11. lokakuuta 1984 Charlottetown, Kanada) on kanadalainen näyttelijä, joka esiintyi vuosina 1998–2000 pääosassa L. M. Montgomeryn kirjoihin perustuvassa "Pieni runotyttö" -televisiosarjassa. MacIsaac on myös näytellyt rikosdraamasarjassa "Pinkertonin etsivätoimisto.


title: Martha MacIsaac

text: Vuonna 2007 MacIsaac näytteli Greg Mottolan ohjaamassa "Superbad"-komediassa ensimmäisessä Hollywood-elokuvaroolissaan.


title: Lencat

text: Lencat ovat pääasiassa Hondurasin Intibucán, La Pazin, ja Lempiran departementeissa asuva intiaanikansa. He polveutuvat alueelle 1000-luvulla muuttaneista chibchoista. Pieniä määriä elää myös El Salvadorin alueella. Lencojen määräsi on arvioitu 50 000–95 000. Lencojen aiemmin puhuma lencan kieli on todennäköisesti jo hävinnyt.


title: Lencat

text: Ennen eurooppalaisten tuloa lencat muodostivat neljä aluetta, Care, Cerquin ja Lenca Hondurasin alueella, sekä Potón El Salvadorin alueella. He saivat voimakkaita kulttuurillisia vaikutteita mayoilta ja asteekkikansa pipileiltä. Lencojen eurooppalaisvalloitusta edeltäneen lukumäärän on arvioitu olleen noin 300 000–600 000 ja heidän alueensa kattoivat 26 000 neliökilometriä. Espanjalaiset tulivat lencojen alueelle 1520-luvulla Hernán Cortésin johdolla. Lencat taistelivat espanjalaisia vastaan, mutta lopulta heidät voitettiin. Vuonna 1537 lencat kapinoivat johtajansa Lempiran johdolla eurooppalaisia vastaan, mutta kapina kukistettiin seuraavana vuonna. Pian eurooppalaisten tulon jälkeen lencojen lukumäärä alkoi nopeasti laskea tautien ja orjatyön takia. 1550-luvulle mennessä lencoja oli enää noin 25 000. Määrä säilyi pitkään samana koko siirtomaakauden ajan. Monista muista alueen alkuperäiskansoista poiketen lencat onnistuivat kuitenkin säilyttämään osan alueistaan ja jatkamaan perinteistä elinkeinoaan maanviljelyä. Sittemmin monet ovat tosin muuttaneet töihin kaivoksille ja banaaniviljelmille. Lencat ovat kulttuurillisesti pitkälle sulautuneet maidensa muuhun väestöön.


title: Lencat

text: Suurin osa lencoista asuu maaseudulla lähellä maatilojaan. Kaupungeissa käydään yleensä vain erityistapauksissa, kuten toreilla ja juhlissa. Perinteiset talot rakennetaan savitiilistä ja niiden katot oljista tai ruohosta. Nykyisin myös nykyaikaisemmat talot ovat tavallisia. Lencojen uskonto on sekoitus katolilaisuutta ja perinteisiä uskoja. Esimerkiksi katolisia pyhimyksiä palvotaan samaan tapaan kuin ennen erilaisia henkiä. Kylien pyhimyksiä juhlitaan vuosittain. Maaseudun lencat luottavat usein ennemmin henkitohtoreihin kuin koulutettuihin lääkäreihin.


title: Lumi (yritys)

text:
Lumi on suomalainen asustealan yritys, jonka tunnetuimpia tuotteita ovat laukut. Yritys sai syksyllä 2011 muotialan Kultainen vaatepuu -palkinnon.
Yrityksen omistajat ovat Sanna Kantola ja Bruno Beaugrand. He tutustuivat vuonna 1997 opiskellessaan Pariisissa ja menivät sitten Yhdysvaltoihin, jossa Kantola työskenteli laukkusuunnittelijana Ralph Laurenilla ja Beaugrand kellojen suunnittelijana Tiffanylla. Lumi-yrityksen toiminta alkoi saunahatusta, mutta siirtyi pian laukkuihin. Kun yrityksen toiminta laajeni he luopuivat vakityisista työpaikoistaan. Pian he siirtyivät yrityksensä kanssa ensin Pariisiin, sitten Amsterdamiin ja lopulta Suomeen.


title: Lumi (yritys)

text: Kantola on koulutukseltaan vaatesuunnittelija, Beaugrand teollinen muotoilija. He ovat pariskunta, ja heillä on kaksi lasta.


title: LÉ Róisín

text: LÉ Róisín (viirinumero P51) on Irlannin laivaston Róisín-luokan vartiolaiva. Alus on nimetty 1500-luvun lopulla eläneen Tyronen jaarlin Red Hugh O'Neillin tyttären Róisín Dúbhin mukaan.


title: LÉ Róisín

text: Alus tilattiin 16. joulukuuta 1997 Appledore Shipbuildersilta Bidefordista Britanniasta. Sen köli laskettiin kesäkuussa 1998 ja alus laskettiin vesille 13. syyskuuta 1999. Alus otettiin palvelukseen saman vuoden lopulla 15. joulukuuta.


title: LÉ Róisín

text: Alus on palveluksessa Haulbowlinessa Corkissa.


title: LÉ Róisín

text: Alus teki elokuussa 2011 Itämeren purjehduksen, jonka aikana se vieraili Tallinnassa, Riiassa, Helsingissä ja Pietarissa.


title: LÉ Niamh

text: LÉ Niamh (viirinumero P52) on Irlannin laivaston Róisín-luokan vartiolaiva. Alus on nimetty irlantilaisen mytologian Tír na nÓgin tyttären Niamh Chinn Oirin mukaan.


title: LÉ Niamh

text: Alus tilattiin 6. huhtikuuta 2000 Appledore Shipbuildersilta Bidefordista Britanniasta. Alus laskettiin vesille 10. helmikuuta 2001. Alus luovutettiin tilaajalle puolisen vuotta myöhemmin 19. heinäkuuta ja se otettiin palvelukseen 18. syyskuuta.


title: LÉ Niamh

text: "LÉ Niamh" teki 2002 vierailun Aasian vesille ensimmäisenä Irlannin laivaston aluksena. Purjehduksen aikana alus vieraili Kiinassa, Japanissa, Koreassa ja Malesiassa sekä teki huoltopysähdykset Intiassa ja Eritreassa olevien irlantilaisten rauhanturvaajien luona.


title: LÉ Niamh

text: Alus oli 8. marraskuuta 2008 mukana operaatio Seabightissa, jossa takavarikoitiin 750 miljoonan euron kokaiinierä Irlannin rannikolla olleelta jahdilta "Dances with Wavesilta".


title: LÉ Niamh

text: Alus vieraili päällikkönään Kenneth Minehane Helsingin Jätkäsaaren laiturissa 29. toukokuuta 2009 ja oli avoinna yleisölle sekä lauantaina että sunnuntaina. Helsingistä se jatkoi Turkuun, missä viipyi tiistaista torstaihin.


title: Korfball kesäolympialaisissa 1920

text: Korfball järjestettiin näytöslajina vuoden 1920 kesäolympialaisissa 22. elokuuta Antwerpenin olympiastadionilla. Tämä oli ensimmäinen kerta kun laji oli mukana olympialaisten ohjelmassa. Otteluita oli vain yksi, jossa vastakkain pelasivat Amsterdam ja Etelä-Hollanti. Kummassakin joukkueessa oli 12 pelaajaa, joista puolet piti olla miehiä ja puolet naisia. Lisäksi mukana sai olla vaihtopelaajia. Ottelun voitti Etelä-Hollanti.


title: Hugo Nicolás Barbaro

text: Hugo Nicolás Barbaro (s. 12. joulukuuta 1950 Vicente López) on argentiinalainen roomalaiskatolinen piispa. Hänet vihittiin Opus Dein papiksi 15. elokuuta 1980 ja nimitettiin San Roque de Presidencia Roque Sáenz Peñan hiippakunnan piispaksi 22. huhtikuuta 2008. Piispaksi vihkiminen seurasi 4. heinäkuuta. Pääkonsekraattorina toimi Jorge Bergoglio, jota avustivat José Lorenzo Sartori ja Francisco Polti Santillán. Barbaro asetettiin virkaansa 26. heinäkuuta.


title: José Lorenzo Sartori

text: José Lorenzo Sartori (s. 24. toukokuuta 1932 Concepción del Uruguay) on argentiinalainen roomalaiskatolinen piispa. Hänet vihittiin papiksi 2. joulukuuta 1956 ja nimitettiin San Roque de Presidencia Roque Sáenz Peñan hiippakunnan piispaksi 27. elokuuta 1994. Piispaksi vihkiminen seurasi 19. marraskuuta. Pääkonsekraattorina toimi Abelardo Francisco Silva, jota avustivat Ítalo Severino Di Stéfano ja Dante Carlos Sandrelli.


title: José Lorenzo Sartori

text: Sartori jäi eläkkeelle 22. huhtikuuta 2008.


title: Abu Dhabin Grand Prix 2011

text: Abu Dhabin Grand Prix 2011 (virallisesti 2011 Formula 1 Etihad Airways Abu Dhabi Grand Prix) oli Formula 1 -kauden 18. osakilpailu, joka ajettiin 13. marraskuuta Yas Marinan moottoriradalla Abu Dhabissa Yhdistyneissä arabiemiirikunnissa.


title: Abu Dhabin Grand Prix 2011

text: Pastor Maldonado sai kymmenen paikan rangaistuksen aika-ajoihin, sillä hän käytti jo kauden yhdeksättä moottoria, kun kautta kohti sallitaan vain kahdeksan. Paalupaikan saavutti Sebastian Vettel ajalla 1.38,481, mutta hän joutui keskeyttämään kilpailun rengasrikon vuoksi. Keskeytys oli hänelle kauden ensimmäinen.


title: Abu Dhabin Grand Prix 2011

text: Kilpailun voitti Lewis Hamilton, toiseksi tuli Jenson Button ja kolmanneksi Fernando Alonso. Kyseessä oli kauden ainoa kilpailu kun palkintorokkeella ei nähty Red Bull -kuljettajaa. Nopeimman kierroksen ajoi Mark Webber, 1.42,612 kierroksella 51.


title: Primera B Nacional

text:
Argentiinan 2. divisioona (Primera B Nacional ) on Argentiinan toiseksi korkein sarjataso jalkapallossa. Se on yksi Argentiinan neljästä sarjatasosta ja muut ovat 1. Divisioona, Primera B Metropolitana ja Torneo Argentino A. Sarja perustettiin 1985.
Sarjamuoto on vaihdellut vuosien varrella. Kaudesta 2007–2008 lähtien 20 joukkuetta on pelannut kaksinkertaisen sarjan. Otteluita jokaisella joukkueella on 38. Ensimmäiseksi sijoittunut on sarjan mestari.


title: Primera B Nacional

text: Kaksi parhaiten sijoittunutta joukkuetta nousevat suoraan 1. Divisioonaan. Sarjassa kolmanneksi sijoittunut joukkue pelaa 1. divisioonassa 18. sijoittunutta joukkuetta vastaa ja neljänneksi sijoittunut 1. divisioonassa 17. sijoittunutta joukkuetta vastaan. Nämä ottelusarjat ovat kaksiosaisia, ja ensimmäinen ottelu pelataan 2. divisioonan joukkueen kotikentällä.


title: Ranskalaiset taistelulajit kesäolympialaisissa 1924

text: Ranskalaiset taistelulajit järjestettiin näytöslajina vuoden 1924 kesäolympialaisissa. Mukana olivat savate (ranskalainen potkunyrkkeily) ja la canne. Tämä oli ensimmäinen ja toistaiseksi ainoa kerta kun lajit olivat mukana olympialaisten ohjelmassa. Tapahtumat olivat ainoastaan miehille. Osanottajia oli yhteensä 22, joista 20 osallistui savateen ja loput kaksi la canneen. Ottelut pidettiin lauantaina 19. heinäkuuta.


title: Alppien paalutalot

text: Alppien paalutalot ovat Alpeilla ja niiden ympäristössä sijaitsevien paalurakennusten sarja, joka liitettiin Unescon maailmanperintöluetteloon vuonna 2011. Paalutalot on rakennettu vuosien 5 000 eaa. ja 500 eaa. välillä. Kohteeseen kuuluu 111 paalurakennusta, joista viisi sijaitsee Itävallassa, 19 Italiassa, 11 Ranskassa, 18 Saksassa, kaksi Sloveniassa ja 56 Sveitsissä.


title: Alppien paalutalot

text: Unescon maailmanperintöluetteloon kuuluvien osien yhteenlaskettu pinta-ala on 274 hehtaaria. Näitä ympäröivät lisäksi suoja-alueet, joita on kaikki yhteen laskettuna 3 961 hehtaaria. Alkuperäisessä ehdotuksessa oli mainittu 156 kohdetta, mutta niiden määrä supistettiin ICOMOSin palautteen seurauksena 111:een.


title: Ty the Tasmanian Tiger

text: Ty the Tasmanian Tiger on kolmiulotteinen tasohyppelypeli PlayStation 2:lle, Xboxille ja Nintendo GameCubelle. Pelin on kehittänyt Krome Studios ja Electronic Arts julkaisi sen vuonna 2002. Pelille on tehty kolme jatko-osaa.


title: Ty the Tasmanian Tiger

text: Pelistä julkaistiin remasteroitu versio PC:lle 21. maaliskuuta 2016. Peli julkaistiin Steam Early Access alustalle.


title: Ty the Tasmanian Tiger

text: Pelissä ohjataan Tyta, jonka täytyy kerätä 72 sähkömunaa, joilla käynnistetään talismaanikone, millä paikannetaan viisi talismaania. Talismaaneilla pelastetaan Tyn perheenjäseniä uniajasta. Peli tapahtuu "Rainbow Cliffs"eillä, mikä puolestaan jakautuu vyöhykkeisiin (zones). Jokaisessa vyöhykkeessä on kolme portaalia, mistä pääsee tasoihin. Tasojen tavoitteena on kerätä sähkömunia, joita voi saada tekemällä tehtäviä, läpäisemällä aikahaasteen, vapauttamalla viisi isopussikaniinia, tai löytämällä tason lopusta. Ty palautuu vyöhykkeelle, kun on löytänyt sähkömunat tai mennyt tason loppuun. Kun Ty on keränyt ainakin 17 sähkömunaa, pelaajan on suunnistettava talismaanikoneelle; kun kone paikantaa talismaanin, se avaa toisen portaalin alkuperäiseen paikkaan, missä täytyy voittaa pomovastus.


title: Ty the Tasmanian Tiger

text: Pelaajalla on aluksi annettu 5 elämää. Elämiä voi menettää, jos vastustaja saa lyötyä tarpeeksi monta kertaa tai jos Ty putoaa korkealta. Jos menettää kaikki elämät, ruudulle ilmestyy "Game Over" ruutu. Ty osaa hypätä, uida, purra ja heitellä bumerangeja. Pelaaja aloittaa pelin yleisellä bumerangilla. Bumerangeja voi kehittää keräämällä kultaisia hammasrattaita, joita saa tasoilta. Ne vaihdetaan keksijä koala, Juliukselle vaihdossa.


title: Ty the Tasmanian Tiger

text: Muutamia vuosia sitten, Cass johtaja taisteli pussihukkaperhettä vastaan viidestä talismaanista. Cass sai vangittua tiikerit uniaikaan käyttämällä talismaaneja, mutta portaali tuhottiin ja talismaanit hajaantuivat, kiitos Tyn isän. Isopussikaniiniperhe adoptoi viimeisen tasmaanian tiikerin, Tyn. Vuosia myöhemmin, bunyip ilmoitti Tylle hänen perinnöstä ja Cass johtajasta. Tämän jälkeen Ty päätti pelastaa perheensä ja muut. Tyn vanha kaveri, Maurie esittelee hänelle tiedemiehen nimeltään Julius, joka on keksinyt koneen millä paikallistetaan talismaanit ja siirtää hänet niiden luokse. Tyn ystävien avustuksella Ty pääsee lähemmäs Cassia, kunnes he kohtaavat. Kun Ty on taistelemassa Cassin suurta robottia vastaan, ilmestyy tasmaanian tiikeri Sly, entinen Cassin puolulainen. Sly pettää Cassin ja heittää Tylle Doomerangin, millä Tyn isä erotti talismaanit. Ty kukistaa Cassin ja pelastaa perheensä.


title: Super Mario 3D Land

text: Super Mario 3D Land ("スーパーマリオ3Dランド", "Sūpā Mario Surī Dī Rando") on Nintendo EAD Tokyon kehittämä ja Nintendon julkaisema Mario-pelisarjan tasohyppelypeli. Peli julkaistiin Nintendo 3DS:lle Japanissa 3. marraskuuta 2011, Pohjois-Amerikassa 13. marraskuuta, Euroopassa 18. marraskuuta ja Australiassa 24. marraskuuta. Pelille julkaistiin loppuvuonna 2013 jatko-osa, "Super Mario 3D World".


title: Super Mario 3D Land

text: Peli paljastettiin Nintendon Keynote-konferenssin aikana 2011 Game Developers Conferencessa San Franciscossa. Peli yhdistää sekä elementtejä että perinteitä kaksiulotteisista Mario-peleistä ja vapaasti kuljettavista kolmiulotteisista Mario-peleistä.


title: Super Mario 3D Land

text: "Super Mario 3D Land" poikkeaa aiemmista 3D-tasohyppelyistä huomattavasti, sillä kentät ovat aiempien pelien kenttiä suoraviivaisempia. Tasoissa on aikaraja ja ne loppuvat perinteisesti lipputankoihin. Kun Mario häviää tason, ilmestyy ruudulle teksti ”Too Bad”. Pelistä löytyy myös aiempien Mario-pelien tapaan putkia, joista pääsee uusiin paikkoihin. Pelistä löytyy myös 2D-pelien tapaan bonuskenttiä, jotka ovat taivaassa pilvien päällä. Grafiikat muistuttavat suuresti "Super Mario Galaxy" -pelejä.


title: Super Mario 3D Land

text: "Super Mario 3D Land" sisältää vahoja klassisia lisävoimia ja uusia. Pelissä Marion lisävoimia ovat jo ennestään tutut Fire Mario ja Invincible Mario, sekä "Super Mario Bros 3":sta tuttu Tanooki Mario. Uusia lisävoimia ovat Boomerang Mario, joka pystyy heittelemään bumerangeja. Pelissä esiintyy myös propellilaatikko, jolla Mario voi lentää.


title: Super Mario 3D Land

text: Jokaisesta tasosta löytyy kolme Star Medal -kolikkoa, jotka ovat perineet ulkomuotonsa "Super Mario Galaxyn" Comet Medaleista. Kolikot on piilotettu tasoihin ja päästäkseen pelin kokonaan läpi, on pelaajan löydettävä nämä kaikki jokaisesta tasosta.


title: Super Mario 3D Land

text: "Super Mario 3D Land" hyödyntää Nintendo 3DS:n kolmiulotteisuutta, pelaaja voi nähdä kentissä olevat syvyydet tarkemmin sen ollessa päällä.


title: Super Mario 3D Land

text: Myrskyisenä yönä prinsessa Peachin linnan lähellä olevasta lehtipuusta lentelee ilmaan Tanooki-lehtiä. Seuraavana aamuna Mario saa viestin, jossa Bowser kertoo kidnapanneensa prinsessan. Mario lähtee pelastustoimiin ja Bowser kätyreineen ovat jälleen valmiita pysäyttämään Marion matkan, tällä kertaa käyttäen Tanooki-lehtiä. Kun Mario saa pelastettua prinsessan Bowserin kynsistä, saa hän viestin, jossa paljastuu Luigin olevan kaltereiden takana. Nyt Marion on pelastettava myös Luigi.


title: Super Mario 3D Land

text: Pelillä on keskiarvona GameRankingsissa 90.09 % ja Metacriticissä 90/100. IGN antoi pelille arvosanaksi 9.5/10 ja totesi, että "jos omistat 3DS:än, sinulla ei ole valintaa - sinun yksinkertaisesti täytyy omistaa tämä peli. GameSpot antoi pelille arvosanaksi 8/10, GameTrailers 9.2/10 ja Game Informer 9.5/10.


title: Super Mario 3D Land

text: Suomessa Pelaajalehti antoi pelille arvosanaksi 9/10 ja sanoi pelin olevan "rautaisella ammattitaidolla valmistettu tasohyppelypeli, joka tarjoaa runsaasti virikkeitä ja viihdykettä". Gamereactor antoi myös 9/10 ja totesi, että "Super Mario 3D Land ei ole vain hyvä, se on erinomainen tulkinta Mariosta 3D-konsolilla. Peli kuuluukin likimain jokaisen Nintendo 3DS:n omistajan hyllyyn ja samalla se tarjoaa hyvän syyn konsolin ostoon. Lyhyesti sanottuna Super Mario 3D Land loikkaa ja osuu." Konsolifin antoi arvosanaksi neljä tähteä viidestä


title: Super Mario 3D Land

text: Peliä on myyty 31. maaliskuuta 2014 mennessä yhteensä 9,27 miljoonaa kappaletta.


title: Canadian Championship

text: Amway Canadian Championship, ranskaksi Championnat canadien Amway, on Kanadan jalkapalloliiton järjestämä miesten seurajoukkueiden jalkapallokilpailu, jossa ratkaistaan Kanadan edustaja kansainväliseen CONCACAF Champions Leagueen. Kilpailun menestynein seurajoukkue on neljä mestaruutta voittanut Toronto FC, jonka lisäksi siihen osallistuvat FC Edmonton, Montreal Impact, Ottawa Fury ja Vancouver Whitecaps.


title: Canadian Championship

text: Kilpailun nimisponsorina on toiminut Amway alun perin Nutrilite-tuotemerkkinsä kautta ja vuodesta 2012 alkaen omalla nimellään.


title: Canadian Championship

text: Vuosina 1962–2008 Pohjois-Amerikan, Keski-Amerikan ja Karibian jalkapalloliiton CONCACAFin pääasiallinen kansainvälinen seurajoukkuekilpailu oli CONCACAF Champions’ Cup, johon kanadalaisjoukkueet vain harvoin osallistuivat. Vuonna 2008 kilpailun formaattia uudistettiin, minkä myötä se nimettiin CONCACAF Champions Leagueksi ja laajennettiin 24 joukkuetta kattavaksi. Kanadan jalkapalloliitolle myönnettiin kilpailuun yksi paikka, jonka täyttämiseksi se perusti Canadian Championshipin maaliskuussa 2008.


title: Canadian Championship

text: Kanadassa on pelattu omaa jalkapallosarjaa 1920-luvulta alkaen, mutta maan huippujoukkueet ovat North American Soccer Leaguen (1968–1984) ajoista lähtien pelanneet samoissa sarjoissa yhdysvaltalaisten joukkueiden kanssa. Toronto FC liittyi ensimmäisenä kanadalaisjoukkueena Major League Socceriin vuonna 2007, ja samaan aikaan tuolloisella Yhdysvaltain toiseksi korkeimmalla sarjatasolla USL First Divisionissa pelasivat Montreal Impact ja Vancouver Whitecaps. Nämä kolme joukkuetta osallistuivat ensimmäiseen Canadian Championshipiin vuonna 2008, jolloin mestaruuden vei Montreal. Vancouver liittyi Major League Socceriin kaudeksi 2011 ja Montreal kaudeksi 2012.


title: Canadian Championship

text: Canadian Championship laajeni neljän joukkueen kilpailuksi vuonna 2011, kun mukaan hyväksyttiin uuteen North American Soccer Leagueen liittynyt FC Edmonton. Vuonna 2014 kilpailuun liittyi uusi NASL-joukkue Ottawa Fury. Kanadan oman puoliammattilaissarjan Canadian Soccer Leaguen joukkueita kilpailuun ei ole osallistunut.


title: Canadian Championship

text: Vuosina 2008–2010 kilpailu pelattiin kolmen joukkueen kaksinkertaisena sarjana, jossa jokainen joukkue kohtasi toisensa kerran sekä koti- että vieraskentällä. Joukkuemäärän noustua neljään vuonna 2011 siirryttiin pudotuspeleihin, jotka koostuvat kaksiosaisista välieristä ja kaksiosaisesta loppuottelusta. Joukkuemäärän noustua viiteen vuonna 2014 NASL-joukkueet ovat pelanneet aluksi kaksiosaisen karsinnan pääsystä välieriin.


title: Canadian Championship

text: Huomionarvoista on, että vaikka kanadalaisjoukkue voittaisi Major League Soccerin mestaruuden, se ei nykysääntöjen mukaan saisi suoraan paikkaa CONCACAF Champions Leaguesta, vaan Kanadan paikan saa aina Canadian Championshipin voittaja. Yhdysvalloilla puolestaan on neljä Champions League -paikkaa, joista kolme määräytyy MLS-menestyksen ja yksi U.S. Open Cup -menestyksen perusteella. Poikkeuksen sääntöön muodosti vuosi 2014. Aiemmin loppukeväällä pelatun Canadian Championshipin voittaja osallistui jo saman vuoden syksyllä alkaneeseen Champions Leagueen, mutta Kanadassa vuonna 2015 järjestettyjen naisten maailmanmestaruuskilpailuiden ja CONCACAF Gold Cupin vuoksi kilpailun aikataulua muutettiin ja ratkaisuotteluita ei olisi ehditty pelata ajoissa. Näin Kanadan paikan kauden 2015–2016 Champions Leagueen sai Major League Soccerissa kaudella 2014 parhaiten sijoittunut kanadalaisjoukkue. Vuoden 2015 Canadian Championshipin mestari osallistuu vasta kauden 2016–2017 Champions Leagueen.


title: Canadian Championship

text: CONCACAF Champions League -paikan lisäksi kilpailun mestarijoukkue palkitaan Kanadan maajoukkueiden kannattajaryhmän The Voyageursin lahjoittamalla Voyageurs Cup -pokaalilla. Ennen Canadian Championshipin perustamista pokaali myönnettiin vuosittain parhaiten USL First Divisionissa (aikaisemmin A-League) kanadalaisjoukkueiden keskinäisissä otteluissa menestyneelle joukkueelle.


title: Canadian Championship

text: George Gross Memorial Trophy on kilpailun parhaalle pelaajalle () myönnettävä palkinto. Se on nimetty urheilutoimittajan ja -vaikuttajan George Grossin (1923–2008) mukaan.


title: Pieni runotyttö (televisiosarja)

text: Pieni runotyttö () on L. M. Montgomeryn "Pieni runotyttö" -kirjaan ja sen jatko-osiin perustuva kanadalainen televisiosarja. Pääosaa sarjassa näytteli Martha MacIsaac. Sarja kuitenkin poikkeaa jonkin verran kirjoista – esimerkiksi Laura-täti ei mennyt koskaan naimisiin.


title: Pieni runotyttö (televisiosarja)

text: Kanadan valtiollinen televisioyhtiö CBC Television esitti sarjaa 46 jaksoa vuosina 1998–2000.


title: Mäntynummen koulu

text: Mäntynummen yhtenäiskoulu on Lohjan Mäntynummen kaupunginosassa sijaitseva peruskoulu, jossa on luokat 1-9. Koulu on perustettu 1962 Lohjan yhteiskoulu -nimellä ja toimi alkuun Lohjan kauppalassa. Sittemmin koulu on tunnettu Mäntynummen yläasteena, kouluna ja viimeisimmin yhtenäiskouluna ja on sijainnut jo vuosikymmenien ajan Lohjan asemalla. Koulun rehtorina toimii Hannu Makkonen. Koulun hallinnon alaisuuteen kuuluvat myös Pullin ja Lehmijärven koulut. Koulun yhteydessä toimii Mäntynummen päiväkodin esikouluryhmä.


title: Mäntynummen koulu

text: Ylätalo on koulun se puoli, jossa ei ole homeongelmia. Kyseisellä puolella on 15 luokkaa (lisäksi terveydenhoitaja, lääkäri ja koululuraattori), jotka ovat merkattu siten, että ensin on laitettu kirjain (y) ja sitten luokan numero (esimerkki: y 14).


title: Mäntynummen koulu

text: Mäntynummen yläasteen alatalo suljettiin vuoden 2018 keväällä homeongelmien takia ja korvattiin parakeilla, jotka ovat rakennettu koulun hiekkakentälle. Alatalon tulevaisuudesta ei ole vielä tietoa.


title: Christiansted

text: Christiansted on kaupunki Yhdysvaltain Neitsytsaarilla Saint Croix’n saarella. Sen väkiluku vuonna 2004 oli 2 865. Christianstedissa ovat säästyneet 1700-luvulla rakennetut tanskalaistyyliset afrikkalaisten orjien rakentamat talot.


title: Christiansted

text: 1700-luvulla kasvitieteilijä Julius von Röhr perusti Christianstediin kasvitieteellisen puutarhan.


title: Luettelo Juventuksessa pelanneista jalkapalloilijoista

text: Tämä on luettelo Juventuksessa pelanneista jalkapalloilijoista. Luettelossa ovat kaikki seuran edustusjoukkueessa esiintyneet pelaajat.


title: Viktor Stålberg

text: Viktor Stålberg (s. 17. tammikuuta 1986 Göteborg, Ruotsi) on ruotsalainen jääkiekkoilija, joka pelaa NHL-joukkue New York Rangersissa. Isokokoisella Stålbergillä on lähes kaikki hyvän pelaajan edellytykset, mutta heikkoutena vielä kokonaisvaltaisuus ja kahden suunnan pelaaminen.


title: Viktor Stålberg

text: Stålberg on Lerums BK:n kasvatti, mutta hän pelasi ensimmäiset miesten pelinsä Ruotsin II-divisioonaa Mölndal Hockeyssä kaudella 2003–2004, jonka päätteeksi Stålberg oli nostamassa joukkuetta I-divisioonaan kaudeksi 2004–2005. Kauden 2005–2006 hän pelasi Frölunda HC:n J20-joukkuessa, jonka paras pistemies ja maalintekijä Stålberg oli tehoilla 27+26=53. Koko J20 SuperElitin pistepörssissä hän sijoittui kolmanneksi sekä maalipörssissä toiseksi Timrå IK:n Oscar Johanssonin kanssa. Stålberg voitti koko kevään 2006 pudotuspelien piste- ja maalipörssin (joukkuetoverinsa Patrik Carlssonin kanssa) ja hän voitti kauden päätteeksi J20 SuperElitin hopeaa. NHL-joukkue Toronto Maple Leafs varasi Stålbergin 161. pelaajana kesällä .


title: Viktor Stålberg

text: Vuodet 2006–2009 Stålberg kävi Vermontin yliopistoa. Viimeisellä kaudellaan 2008–2009 hän oli tehoilla 24+22=46 joukkueen paras pistemies ja maalintekijä. Hän sijoittui koko NCAA:n maalipörssissä viidenneksi. Stålberg valittiin kauden päätteeksi Hockey Eastin ensimmäiseen tähdistökentälliseen. Hän oli myös yksi kymmenestä pelaajasta, joka oli ehdolla Hobey Baker Awardin voittajaksi ja Martin St. Louisin ohella historian ainoa ehdokas Vermontin yliopistosta. Stålberg pelasi keväällä 2009 myös kaksi playoff-ottelua AHL-joukkue Toronto Marliesissa.


title: Viktor Stålberg

text: Kaudeksi 2009–2010 Stålberg siirtyi kaksivuotisella tulokassopimuksella Toronto Maple Leafsin organisaatioon. Hän pelasi noin puolet kaudestaan farmijoukkue Marliesissa ja puolet NHL:n puolella Maple Leafsissa, jossa tulokaskausi toi Stålbergille 40 runkosarjaottelussa tehot 9+5=14. Marliesissa hän oli tehoilla 12+21=33 joukkueen toiseksi paras pistemies Andre Deveauxin jälkeen. Kesäkuussa 2010 Maple Leafs kauppasi Stålbergin Chris DiDomenicon ja Philippe Paradisin kanssa Chicago Blackhawksiin vaihdossa Kris Versteegiin ja Billy Sweattiin oikeuksiin.


title: Viktor Stålberg

text: Kausi 2010–2011 oli Stålbergille ensimmäinen kokonainen NHL:ssä ja se toi hänelle 77 runkosarjaottelussa tehot 12+12=24 sekä seitsemässä playoff-ottelussa yhden maalin. Heinäkuussa 2011 Stålberg teki kaksivuotisen jatkosopimuksen Blackhawksin kanssa. Hän tienaa kaudella 2011–2012 875 000 dollaria.


title: Viktor Stålberg

text: Stålberg on pelannut kolme nuorten maaottelua.


title: Viktor Stålberg

text: Stålbergillä on kaksi veljeä, Alexander ja Sebastian, joista jälkimmäinen pelaa San Jose Sharksin organisaatiossa.


title: LÉ Nancy Bet

text: LÉ Nancy Bet on Irlannin laivaston purjekoululaiva. Alus on liitetty laivaston reservin An Slua Muirin 4. komppaniaan ja se on sijoitettu Crosshaveniin Corkiin sekä toisinaan Haulbowlineen.


title: LÉ Nancy Bet

text: Alus otettiin palvelukseen kesäkuussa 1979 nimellisellä leasing sopimuksella, jonka mukaan aluksesta maksetaan yksi punta vuosittain.


title: Cruz Bay

text: Cruz Bay on Saint Johnin saaren pääkaupunki Yhdysvaltain Neitsytsaarilla. Vuoden 2000 väestönlaskennan mukaan Cruz Bayssa asuu 2 743 ihmistä.


title: Cruz Bay

text: Ensisijainen käynti Saint Johnille käy Cruz Bayn sataman kautta. Lauttapalvelut yhdistävät Saint Johnin viereiseen, kehittyneempään Saint Thomasin saareen. Lautat ajavat säännöllisesti myös Cruz Bayn ja Tortolan, Virgin Gordan ja Brittiläisten Neitsytsaarien Jost Van Dyken väliä.


title: LÉ Tailte

text: LÉ Tailte on Irlannin laivaston purjekoululaiva. Se on Ranskassa valmistettu niin kutsuttu Dufours-jahti ja se ostettiin laivastolle 1979. Alus on sijoitettu Haulbowlineen.


title: LÉ Colleen II

text: LÉ Colleen II on Irlannin laivaston satamavene. Alus on lunastettu laivastolle 1974 ja se on 1989 varustettu Perkins-moottorilla, joka siirrettiin käytöstä poistettavasta "ML Ravenista". Alus on laivaston apualus, jonka miehistönä on ainoastaan laivaston vakinaista väkeä.


title: LÉ Kathleen Roma

text: LÉ Kathleen Roma oli Irlannin laivaston koululaiva. Alus oli sijoitettu Shannonjoelle laivaston reservin An Slua Muirin käyttöön 1980-luvulla. Alus oli vuodesta 1981 alkaen vuokralla ja puolustusministeriö lunasti aluksen 1985. Alus myytiin 1989.


title: Hotel Vancouver

text: Hotel Vancouver on hotelli Vancouverin kaupungissa Brittiläisen Kolumbian provinssissa Kanadassa. Rakennus on 111 metriä korkea, siinä on 17 kerrosta ja 556 huonetta. Hotelli avattiin vuonna 1939.


title: LÉ Creidne

text: LÉ Creidne on Irlannin laivaston purjekoululaiva. Alus on kaksimastoinen sketsi, ja se on liitetty laivaston reservin 1. ja 2. komppaniaan. Alus on sijoitettu Dún Laoghaireen.


title: Biofilmi

text: Biofilmit ovat pinnoilla kasvavia limakerroksen ympäröimiä mikrobisolupopulaatioita. Niiden hoitaminen antibiooteilla on vaikeaa.


title: Biofilmi

text:
Ihmisen elimistön normaalit bakteerit voivat esiintyä biofilmimuodossa ongelmia aiheuttamatta. Vain patogeenisten bakteerien muodostamat biofilmit voivat aikaansaada infektioita.
Kehittyessään biofilmi paksuuntuu ja voi muodostua erilaisissa elinolosuhteissa viihtyvistä bakteereista joilla on omat vesikanavat, keskinäinen soluviestintä
ja resistenssigeenien evoluutio kehittyy horisontaalisena geenisiirtona quorum sensing -järjestelmän säätelemänä.


title: Gustaf Malmström

text: Gustaf Hjalmar Malmström (4. heinäkuuta 1884 Malmö – 24. joulukuuta 1970 Malmö) oli ruotsalainen kreikkalais-roomalaisen tyylin painija, olympiamitalisti ja epävirallinen Euroopan mestari.


title: Gustaf Malmström

text: Malmström osallistui kahdesti kesäolympialaisiin. Lontoossa 1908 hän sijoittui 66,6 kilogramman sarjassa viidenneksi hävittyään puolivälieränsä italialaiselle, olympiavoiton vieneelle Enrico Porrolle. Tukholmassa 1912 67,5 kg:n painoluokassa hän saavutti hopeaa suomalaisen Emil Väreen jälkeen. Helsingin MM-kilpailuissa 1911 Malmström saavutti hopeaa. Hän oli maanmiehensä Anders Ahlgrenin lisäksi kisojen ainoa ei-suomalainen mitalisti. Epävirallisia Euroopan mestaruuksia Malmström voitti kaksi kappaletta.


title: José Agustín Marozzi

text: José Agustín Marozzi (29. tammikuuta 1908 – 4. elokuuta 2000) oli argentiinalainen roomalaiskatolinen piispa. Hänet vihittiin papiksi 6. tammikuuta 1933 ja nimitettiin Resistencian hiippakunnan piispaksi 12. kesäkuuta 1957. Hänet asetettiin tähän virkaan 5. lokakuuta. Piispaksi konsekroinnin suoritti 18. elokuuta Nicolás Fasolino, jota avustivat Francisco Vicentín ja Manuel Marengo.


title: José Agustín Marozzi

text: Marozzi osallistui Vatikaanin toiseen kirkolliskokoukseen. Hän jäi eläkkeelle 28. helmikuuta 1984, jolloin Resistencia korotettiin arkkihiippakunnaksi.


title: Pallopelit kesäolympialaisissa 1924

text: Pallopelit järjestettiin näytöslajina vuoden 1924 kesäolympialaisissa Stade Olympique Yves-du-Manoirissa, Pariisissa. Lajeina olivat muun muassa baseball, koripallo, lentopallo ja erilaiset viestikilpailut. Tapahtumat pidettiin kolmipäiväisenä 18.–20. heinäkuuta.


title: Francisco Vicentín

text: Francisco Vicentín (15. maaliskuuta 1895 – 15. huhtikuuta 1984) oli argentiinalainen roomalaiskatolinen arkkipiispa. Hänet vihittiin papiksi 21. joulukuuta 1918 ja nimitettiin Corrientesin hiippakunnan piispaksi 13. syyskuuta 1934. Piispaksi vihkiminen seurasi 25. helmikuuta 1935. Pääkonsekraattorina toimi Nicolás Fasolino, jota avustivat Nicolás de Carlo ja Enrique José Mühn. Vicentín asetettiin virkaansa 7. maaliskuuta.


title: Francisco Vicentín

text: 10. huhtikuuta 1961 Corrientes korotettiin arkkihiippakunnaksi ja Vicentínista tuli arkkipiispa, jona hän toimi, kunnes jäi eläkkeelle 5. huhtikuuta 1972. Hän osallistui Vatikaanin toiseen kirkolliskokoukseen.


title: Komppa

text: Komppa voi tarkoittaa seuraavia:


title: Psapp

text: Psapp on kokeellista electronicaa ja toytronicaa soittava, Lontoosta kotoisin oleva yhtye. Yhtyeeseen kuuluu kaksi jäsentä, Carim Clasmann ja Galia Durant.


title: Psapp

text:
Yhtye on julkaissut neljä albumia (joista yhden yksinomaan Japanissa) sekä viisi EP:tä, joista yhden yksinomaan iTunesissa. Greyn Anatomian tunnuslaulu "Cosy In The Rocket" on Psappin sävellys. Yhtyeen jäsenien on myöskin kutsuttu keksivän uuden musiikkigenren, Toytronican, Electronican muodon jota soitetaan kokonaan tai osittain myös leluilla ja lelusoittimilla tavallisten soittimien rinnalla. Yhtye käyttää lelukitaroita -ja huiluja sekä kanaa, jonka he ovat nimenneet Brunhildaksi.
Yhtyeen keikoilla Psappin jäsenet saattavat heittää yleisöön heidän itse tekemiään lelukissoja.


title: Ann Wauters

text: Ann Hilde Willy Wauters (s. 12. lokakuuta 1980 Sint-Gillis-Waas) on belgialainen koripalloilija, joka edustaa nykyisin Ros Casares Valenciaa.


title: Ann Wauters

text: Wauters aloitti koripallon 12-vuotiaana. Cleveland Rockers varasi hänet vuoden 2000 WNBA:n varaustilaisuudessa ensimmäisenä pelaajana. Hän edusti seuraa kolmen kauden ajan. Vuodet 2002–2004 Wauters edusti ranskalaista Valenciennesia, mutta palasi WNBA:han vuonna 2004 New York Libertyyn. Hän pelasi seurassa kausina 2004 ja 2005. Seuraavan kerran Wauters pelasi WNBA:ssa vuonna 2008, jolloin hän pelasi San Antonio Silver Starsissa. Kausi 2008 oli tilastollisesti hänen uransa paras WNBA-kausi, sillä hän teki 14,7 pistettä ja otti 7,5 levypalloa ottelua kohden. WNBA-kausien ulkopuolella Wauters on pelannut eurooppalaisseuroissa ja vuodesta 2011 lähtien hän on edustanut Ros Casares Valenciaa.


title: Kaulussienet

text: Kaulussienet ("Stropharia") on helttasienisuku. Sukuun kuuluvia lajeja ovat muun muassa isokaulussieni, nurmikaulussieni ja lantakaulussieni.


title: Kaulussienet

text: Jotkut kaulussienet sisältävät psilosybiiniä ja psilosiinia, jotka ovat hermoston toimintaa häiritseviä hermomyrkkyjä. Niitä on käytetty päihteenä ja laki tulkitsee ne huumausaineiksi.


title: Silvino Martínez

text: Silvino Martínez (12. syyskuuta 1898 – 27. tammikuuta 1961) oli Peñaranda de Duerossa, Espanjassa syntynyt, Argentiinassa toiminut roomalaiskatolinen piispa. Hänet vihittiin papiksi San Juan de Cuyon hiippakuntaan 19. maaliskuuta 1921 ja nimitettiin Rosarion hiippakunnan vihkipiispaksi sekä Canathan titulaaripiispaksi 7. lokakuuta 1946. Piispaksi vihkiminen seurasi 21. joulukuuta. Pääkonsekraattorina toimi Antonio Caggiano, jota avustivat Nicolás Fasolino ja Froilán Ferreira Reinafé.


title: Silvino Martínez

text: Martínez sai 23. lokakuuta 1954 nimityksen San Nicolás de los Arroyosin hiippakunnan piispaksi, jonka virkaan hänet asetettiin 29. lokakuuta 1955. Hän sai uuden nimityksen Rosarion piispaksi 21. syyskuuta 1959, ja hänet asetettiin tähän virkaan 12. joulukuuta. Hän kuoli 62-vuotiaana virassa.


title: Kirjoheltat

text: Kirjoheltat ("Panaeolus") on helttasienisuku. Sukuun kuuluvia lajeja ovat esimerkiksi harmaakirjoheltta ja reunuskirjoheltta.


title: Kirjoheltat

text: Jotkut kirjoheltat sisältävät hermoston toimintaa häiritseviä hermomyrkkyjä – psilosybiiniä, jota käytetään päihteenä.


title: Wonderland by Night

text: ”Wonderland by Night” () on Klaus-Günter Neumannin säveltämä ja sanoittama musiikkikappale.


title: Wonderland by Night

text: Kappaleen nauhoitti alun perin saksalainen orkesterinjohtaja Bert Kaempfert, joka vastasi myös sovittamisesta ja tuottamisesta. Vuonna 1959 amerikkalainen musiikkituottaja Milt Gabler sovitti kappaleen uudelleen Yhdysvaltojen markkinoita varten. Kaempfertin uusi versio nousi Yhdysvaltojen listan kärkeen ja oli orkesterinjohtajan ensimmäinen kansainvälisesti menestynyt nauhoitus. Kaempfertin vuoden 1961 albumi "Wonderland by Night" nousi nimisinglen suosion tukemana albumilistan kärkeen viideksi viikoksi.


title: Wonderland by Night

text: Myös yhdysvaltalainen Louis Prima nauhoitti kappaleen orkesterinsa kanssa vuonna 1960, mutta hänen nauhoituksensa ei saavuttanut samanlaista suosiota kuin Kaempfertin versio.


title: Ukrainan kansallisooppera

text: Ukrainan kansallisooppera () on Ukrainan suurin musiikkiteatteri Kiovan kaupungissa.


title: Ukrainan kansallisooppera

text: Kiovan ooppera perustettiin 1867. Tulipalo tuhosi alkuperäisen teatteritalon ja nykyinen rakennus valmistui vuonna 1901. Uuden, julkisivunsa osalta uusrenessanssia edustavaksi luonnehditun oopperatalon suunnitteli saksalaistaustainen, Pietarissa syntynyt arkkitehti Viktor Schröter.


title: Ukrainan kansallisooppera

text: Vallankumouksellinen Dmitri Bogrov ampui syyskuussa 1911 oopperatalossa Venäjän keisarikunnan pääministerin Pjotr Stolypinin, joka oli seuraamassa Nikolai Rimski-Korsakovin oopperaa "Tsaari Saltanin tarina" keisarin seurueessa.


title: Karvaslakit

text: Karvaslakit ("Gymnopilus") on helttasienisuku. Eräs sukuun kuuluva laji on kangaskarvaslakki.


title: Karvaslakit

text: Jotkut karvaslakit sisältävät hermoston toimintaa häiritseviä hermomyrkkyjä, psilosybiiniä ja psilosiinia ja niitä on käytetty päihteenä. Laki tulkitsee ne huumausaineiksi.


title: Yksi ja ainoa

text: Yksi ja ainoa on Mallory Stevensin kirjoittama hevoskirja, jossa kerrotaan pian 13 vuotta täyttävästä Chrissiestä, jolla on ollut aina vain yksi toive: oma varsa.


title: Yksi ja ainoa

text: Chrissien isoisä, isä ja veli ovat kasvattaneet omat varsansa, ja nyt oli Chrissien aika. Chrissiellä on suosikkihevosensa Excellence joka synnyttää pian. Kun Excellence on synnyttänyt varsan Outstangin niin Chrissie ihastuu varsaan niin ettei edes muista mitää muuta. Mutta pian hevonen Teacup synnyttää varsan ,joka on Chrissien mielestä ruma. Chrissie viettää koko lomansa Excelencen ja Outstangin kanssa ja unelmoi, kuinka hän saisi yhden vuoden kasvattaa Outstangia, mutta pian on hänen 13-vuotissyntymäpäivänsä ja hän saa oman varsan kasvatettavaksi, ja hän saa Teacupin varsan, Squire's Boyn, jonka nimeksi kuitenkin tulee Kompura. Pian Chrissie huomaa että viettää Kompuran lähellä koko ajan. Kirjastosta varmasti löytyy näitä Mallory Stevensin kirjoja ja kirja Yksi ja ainoa.


title: Lahorusokkaat

text: Lahorusokkaat ("Pluteus") on helttasienisuku. Eräät lahorusokaslajit sisältävät hermoston toimintaa väliaikaisesti häiritseviä hermomyrkkyjä – psilosybiiniä ja psilosiinia – mutta niitä voidaan käyttää psykedeelisen vaikutuksen vuoksi myös päihteenä, kuten muitakin psilosybiinisieniä.


title: Mariinski-palatsi

text: Mariinski-palatsi ( ) on nykyisin Ukrainan presidentin edustustilana toimiva historiallinen rakennus Kiovan keskustassa. Barokkityylisen palatsin rakennustyöt alkoivat vuonna 1744 Venäjän keisarinnan Elisabetin käskystä, ja se valmistui vuonna 1752. Rakennuksen suunnitteli Bartolomeo Rastrelli.


title: Mariinski-palatsi

text: Palatsi toimi pitkään kenraalikuvernöörien palatsina. Se korjattiin 1870-luvulla Aleksanteri II:n aloitteesta ja nimettiin uudelleen hänen puolisonsa Maria Aleksandrovnan mukaan (”Marian palatsi”). Vallankumousvuosina 1917–1920 se oli vallankumouskomitean toimipaikkana. Vuonna 1920 rakennuksesta tehtiin koulu, ja vähän sen jälkeen museo. Toisen maailmansodan aikana rakennus vaurioitui pahoin, mutta se korjattiin alkuperäiseen kuntoon vuosina 1950–1980. Ukrainan irtauduttua Neuvostoliitosta rakennuksesta tehtiin Ukrainan presidentin edustusresidenssi.


title: Serotoniinireseptori

text: Serotoniinireseptori eli 5-HT-reseptori on monien eliölajien, muun muassa ihmisen reseptori, johon muun muassa välittäjäaine serotoniini voi kiinnittyä luonnollisena ligandina. Reseptoreita on seitsemää tyyppiä, 5-HT, jotka jakautuvat edelleen lukuisiin alatyyppeihin. Niitä on sekä keskus- että ääreishermostossa. Osa reseptoreista toimii kiihdyttävinä ja osa vaimentavina eli hermosolun toimintaa estävinä.


title: Serotoniinireseptori

text: Serotoniinireseptorit moduloivat monien välittäjäaineiden vapautumista; tällaisia ovat esimerkiksi GABA, dopamiini, adrenaliini / noradrenaliini ja asetyylikoliini. Sama pätee moniin hormoneihin; näitä ovat muun muassa oksitosiini, prolaktiini, vasopressiini, kortisoli, kortikotropiini ja substanssi P. Serotoniinireseptorit vaikuttavat moniin biologisiin prosesseihin, kuten aggressioon, levottomuuteen, ruokahaluun, kognitioon, oppimiseen, muistiin, mielialaan, pahoinvointiin, uneen ja lämmönsäätelyyn. Ne ovat myös monien lääkkeiden ja päihteiden vaikutuskohteita; näitä ovat muun muassa monet antidepressantit, antipsykootit, laihdutusvalmisteet, antiemeetit, prokineetit, migreenilääkkeet, hallusinogeenit ja entaktogeenit.


title: Serotoniinireseptori

text: Lukuun ottamatta 5-HT-reseptoria, joka on ionikanavareseptori, kaikki muut serotoniinireseptorit ovat G-proteiinikytkentäisiä reseptoreja, jotka aktivoivat toisiolähettejä hermosolun sisällä, jotta viesti välittyy eteenpäin.


title: Serotoniinireseptori

text: Päätyypit jakautuvat edelleen alatyyppeihin, joilla on tiettyjä erityisominaisuuksia:


title: Serotoniinireseptori

text: 5-HT -nimistä reseptoria ei ole, koska sellaiseksi alun perin nimetty serotoniinireseptori kloonattiin ja sitä tutkittiin tarkemmin, jolloin sillä havaittiin olevan enemmän yhteistä 5-HT -tyypin reseptorien kanssa ja sen uudeksi nimeksi vakiintui 5-HT. 5-HT-reseptori on ainoastaan hiirillä ja rotilla, eikä lainkaan ihmisillä tai apinoilla.


title: Serotoniinireseptori

text: Erittäin epäselektiivisiä serotoniiniagonisteja ovat muun maussa ergotamiini (migreenilääke), joka aktivoi 5-HT1A-, 5-HT1D-, 5-HT1B-, D2- ja noradrenaliinireseptoreita. LSD (psykedeeli) on 5-HT1A-, 5-HT2A-, 5-HT2C-, 5-HT5A-, 5-HT5- ja 5-HT6-reseptoreiden agonisti.


title: The Eye

text: The Eye tarkoittaa seuraavia asioita:


title: Héctor Sabatino Cardelli

text: Héctor Sabatino Cardelli (s. 30. elokuuta 1941) on argentiinalainen roomalaiskatolinen piispa. Hänet vihittiin papiksi Rosarion arkkihiippakuntaan 21. syyskuuta 1968 ja nimitettiin sen vihkipiispaksi sekä Furnos Maiorin titulaaripiispaksi 13. toukokuuta 1995. Piispaksi vihkiminen seurasi 14. heinäkuuta. Pääkonsekraattorina toimi Eduardo Vicente Mirás, jota avustivat Jorge Manuel López ja Mario Luis Bautista Maulión.


title: Héctor Sabatino Cardelli

text: Cardelli sai 2. toukokuuta 1998 nimityksen Concordian ja 21. helmikuuta 2004 San Nicolás de los Arroyosin hiippakunnan piispaksi.


title: Milton Ager

text: Milton Ager (1893–1979) oli yhdysvaltalainen säveltäjä. Hän aloitti uransa mykkäelokuvien ja vaudeville-esitysten pianistina ja myöhemmin sovittamalla ja markkinoimalla muun muassa Irving Berlinin ja Walter Donaldsonin sävellyksiä. Ensimmäisen maailmansodan aikana sävelsi Al Jolsonille menestyskappaleen ”Everything Is Peaches Down in Georgia”. Vuonna 1921 hän julkaisi kappaleen ”Nobody’s Baby” ja seuraavana vuonna kappaleen ”Who Cares”.


title: Milton Ager

text: Ager teki sodan jälkeen New Yorkissa yhteistyötä puolalaissyntyisen sanoittaja Jack Yellenin kanssa. He kirjoittivat muun muassa kappaleet ”Hard-Hearted Hannah” (1924) ja ”Ain’t She Sweet?” (1927). He kirjoittivat myös musiikkiraidan Sophie Tuckerin ensimmäiseen elokuvaesiintymiseen "Honky Tonk". Paul Whiteman esitti heidän kappaleensa ”Happy Feet”, ”Happy Days Are Here Again” ja ”A Bench in the Park” vuoden 1930 elokuvassa "King of Jazz". Vuodesta 1922 alkaen he johtivat julkaisuyhtiötään nimeltä Ager, Yellen & Bornstein. Heidän kappalettaan ”Happy Days Are Here Again” käytettiin Franklin D. Rooseveltin presidentinvaalikampanjassa vuonna 1932 ja siitä on tullut Yhdysvaltain demokraattisen puolueen tunnuskappale.


title: Milton Ager

text: 1930-luvulla Ager ja Yellen muuttivat Hollywoodiin. Heidän kappaleensa eivät enää menestyneet ja Yellen vetäytyi musiikinteosta lähes kokonaan Warner Brothersin ostettua heidän tuotantoyhtiönsä. Ager jatkoi säveltämistä 1940-luvulle asti työskennellen eri sanoittajien kanssa. Hänen yhteistyökumppaneihinsa kuuluivat muun muassa Joe Young, Jean Schwartz, Stanley Adams ja Joseph McCarthy. Ager jäi eläkkeelle pian toisen maailmansodan jälkeen ja yhteistyö Yellenin kanssa jäi hänen uransa menestyksekkäimmäksi ajaksi.


title: Milton Ager

text: Ager valittiin Songwriters Hall of Fameen vuonna 1972. Hän kuoli Los Angelesissa vuonna 1979.


title: Alex Bogomolov Jr.

text: Alex Bogomolov Jr. (s. 23. huhtikuuta 1983 Moskova) on venäläinen tennispelaaja. Parhaimmillaan hän on sijoittunut ATP-maailmanlistalla sijalle 33.


title: Alex Bogomolov Jr.

text: Heinäkuussa 2002 Bogomolov pääsi karsintojen kautta ensimmäiseen ATP-turnaukseensa, Farmers Classic -turnaukseen Los Angelesissa. Turnauksen ensimmäisellä kierroksella hän voitti maailmanlistan kolmosen Tommy Haasin, mutta hävisi toisella kierroksella Nicolas Kieferille. Maaliskuussa 2011 hän voitti Miami Masters -turnauksen toisella kierroksella maailmanlistan viitosen Andy Murrayn, mutta hävisi kolmannella kierroksella John Isnerille. Wimbledonissa 2011 ja Yhdysvaltain avoimissa 2011 hän selviytyi kolmannelle kierrokselle.


title: Troy Polamalu

text: Troy Aumua Polamalu (s. 19. huhtikuuta 1981 Garden Grove, Kalifornia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän pelasi koko ammattilaisuransa NFL-liigan Pittsburgh Steelersissä.


title: Troy Polamalu

text: Pittsburgh Steelers varasi Etelä-Kalifornian yliopiston joukkueessa pelanneen Polamalun vuoden 2003 NFL:n varaustilaisuuden ensimmäisellä kierroksella, tilaisuuden 16. pelaajana.


title: Troy Polamalu

text: Kovista taklauksistaan tunnettu Polamalu voitti urallaan Super Bowlin kahdesti, kausina 2005 ja 2008. Hänet myös valittiin kahdeksan kertaa NFL:n tähdistöotteluun Pro Bowliin. Polamalu lopetti pelaajauransa kauteen 2014.


title: Troy Polamalu

text: Polamalun tavaramerkiksi ovat muodostuneet hänen pitkät hiuksensa. Polamalulla on mainossopimus Procter & Gamble -yhtiön kanssa, jonka "Head & Shoulders" -hiustenhoitotuotteita hän mainostaa. Procter & Gamble on vakuuttanut Polamalun hiukset miljoonasta dollarista.


title: Edvin Mattiasson

text: Berndt Edvin Mattiasson (16. huhtikuuta 1890 Trelleborg – 15. maaliskuuta 1975 Malmö) oli ruotsalainen kreikkalais-roomalaisen tyylin painija ja olympiamitalisti.


title: Edvin Mattiasson

text: Mattiasson saavutti pronssia Tukholman kesäolympialaisissa 1912 67,5 kilogramman painoluokassa, jossa hänen edelleen sijoittuivat kultaa voittanut Suomen Emil Väre ja hopealle yltänyt Mattiassonin maanmies Gustaf Malmström.


title: Mario Luis Bautista Maulión

text: Mario Luis Bautista Maulión (s. 4. joulukuuta 1934) on argentiinalainen roomalaiskatolinen arkkipiispa. Hänet vihittiin papiksi Rosarion hiippakuntaan 11. kesäkuuta 1960 ja nimitettiin sen vihkipiispaksi sekä Febianan titulaaripiispaksi 21. maaliskuuta 1986. Piispaksi vihkiminen seurasi 23. toukokuuta. Pääkonsekraattorina toimi Jorge Manuel López, jota avustivat Ubaldo Calabresi ja Desiderio Elso Collino. Rosario oli 12. elokuuta 1963 korotettu arkkihiippakunnaksi.


title: Mario Luis Bautista Maulión

text: Maulión sai 8. toukokuuta 1995 nimityksen San Nicolás de los Arroyosin hiippakunnan piispaksi sekä 29. huhtikuuta 2003 Paranán arkkihiippakunnan arkkipiispaksi, jona hän toimi, kunnes jäi eläkkeelle 4. marraskuuta 2010.


title: Ramón Alfredo Dus

text: Ramón Alfredo Dus (s. 22. toukokuuta 1956) on argentiinalainen roomalaiskatolinen arkkipiispa. Hänet vihittiin papiksi Paranán arkkihiippakuntaan 8. joulukuuta 1980 ja nimitettiin Reconquistan hiippakunnan vihkipiispaksi sekä Thibican titulaaripiispaksi 5. elokuuta 2005. Piispaksi vihkiminen seurasi 17. syyskuuta. Pääkonsekraattorina toimi Mario Luis Bautista Maulión, jota avustivat Estanislao Esteban Karlic ja Andrés Stanovnik.


title: Ramón Alfredo Dus

text: Dus sai 26. maaliskuuta 2008 nimityksen Reconquistan piispaksi. Hänet nimitettiin 21. helmikuuta 2013 Resistencian arkkipiispaksi, jonka virkaan hänet asetettiin 3. toukokuuta.


title: Ketanseriini

text: Ketanseriini on selektiivinen serotoniinireseptorien antagonisti, joka estää myös heikosti adrenaliinireseptoreita. Se on tehokas lääke kohonneeseen verenpaineeseen ja vaikuttaa voimakkaimmin iäkkäillä potilailla. Se myös estää verihiutaleiden kasautumista. Ketanseriini kumoaa psilosybiinisienten vaikuttavan aineen psilosybiinin psyykkiset vaikutukset, koska ne välittyvät 5-HT-reseptorin välityksellä, jota ketanseriini salpaa.


title: Dystopia (Iced Earthin albumi)

text: Dystopia on Iced Earth -yhtyeen vuonna 2011 julkaisema studioalbumi. Albumi on ensimmäinen Iced Earthin albumi, jolla Stu Block laulaa.


title: Dystopia (Iced Earthin albumi)

text: Albumi debytoi Suomen virallisen listan sijalla 34.


title: Paranormal Activity 3

text: Paranormal Activity 3 on Yhdysvalloissa lokakuussa 2011 ja Suomessa marraskuussa 2011 ensi-iltansa saanut kauhuelokuva. Elokuvasarjan kolmannessa osassa kerrotaan aikaisempien osien päähenkilöiden lapsuudesta.


title: Daniel Carcillo

text: Daniel Carcillo (s. 28. tammikuuta 1985 King City, Ontario, Kanada) on kanadalainen uransa päättänyt jääkiekkoilija. Hän kuuluu nykyisen NHL:n pahimpiin ärsyttäjiin ja osaa tarvittaessa myös tapella. Carcillo pelaa toisinaan myös kiekollisena hyvää kahden suunnan peliä. Hän on italialaista syntyperää.


title: Daniel Carcillo

text: Carcillo pelasi varsin hyvän junioriuran OHL:ssä. Hän aloitti siellä Sarnia Stingin riveissä kaudella 2002–2003, jolloin Carcillo teki 68 runkosarjaottelussa tehot 29+37=66. Hän voitti tulokkaiden maalipörssin ja valittiin kauden päätteeksi tulokkaiden tähdistökentälliseen. Carcillo keräsi myös 157 jäähyminuuttia, joilla hän voitti Stingin sisäisen jäähypörssin. Pittsburgh Penguins varasi Carcillon kolmannella kierroksella 73. pelaajana . Kaudella 2003–2004 hän ja John Hecimovic olivat Stingin toiseksi parhaita maalintekijöitä Daniel Siscan jälkeen. Kesken viimeisen OHL-kautensa 2004–2005 Carcillo siirtyi Mississauga Ice Dogsiin.


title: Daniel Carcillo

text: Kaudeksi 2005–2006 Carcillo siirtyi Pittsburgh Penguinsin organisaatioon. Hän pelasi lähes koko kauden farmijoukkue Wilkes-Barre/Scranton Penguinsissa, AHL:ssä, mutta pelejä kertyi myös viisi sarjatasoa alempaa ECHL-joukkue Wheeling Nailersista. Carcillon AHL-tulokaskausi toi 57 runkosarjaottelussa tehot 11+13=24 sekä 311 jäähyminuutia, joilla hän sijoittui koko liigan jäähypörssissä neljänneksi. Kaudella 2006–2007 Carcillo oli 21 osumallaan Penguisin kolmanneksi paras maalintekijä. Helmikuussa 2007 Pittsburgh Penguins kuitenkin kauppasi hänet ja vuoden kolmannen kierroksen varausvuoron Phoenix Coyotesiin vaihdossa Georges Laraqueen. Carcillo pelasi Coyotesissa ensimmäisen NHL-ottelunsa 3. maaliskuuta 2007 ja vietti siellä loppukauden ilman farmikomennuksia tehden 18 runkosarjaottelussa tehot 4+3=7.


title: Daniel Carcillo

text: Carcillon varsinainen NHL-tulokaskausi 2007–2008 toi 57 runkosarjaottelussa tehot 13+11=24. Hän onnistui tekemään myös NHL-uransa ensimmäisen kypärätempun 4. huhtikuuta 2008. Carcillo keräsi runkosarjassa jopa 324 jäähyminuuttia, joilla hän voitti koko NHL:n jäähypörssin. Carcillo pelasi kaudestaan myös viisi AHL-ottelua Coyotesin farmijoukkue San Antonio Rampagessa. Hän voitti 254 minuutillaan NHL:n jäähypörssin myös kaudella 2008–2009, jolloin Carcillo kaupattiin siirtotakarajalla Philadelphia Flyersiin vaihdossa Scottie Upshalliin ja toisen kierroksen varausvuoroon kesälle . Kaudella 2009–2010 hän sijoittui 207 minuutillaan runkosarjan jäähypörssissä neljänneksi. Carcillo myös tappeli ensimmäistä kertaa historiassa ulkoilmaottelu NHL Winter Classicissa, kun vastassa oli Boston Bruinsin Shawn Thornton. Carcillo eteni Flyersin kanssa aina Stanley Cup -finaaleihin saakka, jotka vei kuitenkin Chicago Blackhawks otteluvoitoin 4–2. Heinäkuussa 2010 Carcillo teki vuoden mittaisen jatkosopimuksen Flyersin kanssa.


title: Daniel Carcillo

text: Heinäkuussa 2011 Carcillo teki vuoden mittaisen ja 775 000 dollarin arvoisen sopimuksen Chicago Blackhawksin kanssa. Maaliskuussa 2012 hän teki Blackhawksin kanssa kaksivuotisen ja 1,65 miljoonan dollarin arvoisen jatkosopimuksen. Carcillo pystyi pelaamaan kaudella 2011–2012 vain 28 ottelua. Hänen ottelumääräänsä rajoittivat kolme erillistä pelikieltoa, joulukuussa 2011 tullut aivotärähdys ja tammikuussa 2012 tullut leikkausta vaatinut polvivamma. Työsulun lyhentämällä kaudella 2012–2013 Carcillo pelasi 23 runkosarja- ja neljä pudotuspeliottelua. Hän oli sivussa 15 runkosarjaottelua tammikuussa 2013 tulleen polvivamman vuoksi. Blackhawks voitti kauden päätteeksi Stanley Cupin ja Carcillo sai nimensä pokaaliin, vaikkei pelannut yhtään finaaliottelua ja vaikka oli sivussa yli puolet runkosarjaotteluista.


title: Daniel Carcillo

text:
Heinäkuussa 2013 Carcillo siirtyi Los Angeles Kingsiin, joka antoi Blackhawksille vaihdossa kuudennen kierroksen varausvuoron . Tammikuussa 2014, kesken kauden 2013–2014, hän siirtyi New York Rangersiin, joka antoi Kingsille vaihdossa seitsemännen kierroksen varausvuoron . Rangers eteni keväällä 2014 Stanley Cup -finaaleihin, mutta hävisi mestaruuden juuri Kingsille otteluvoitoin 1–4. Toukokuussa 2014, Montreal Canadiensia vastaan pelatun konferenssifinaalisarjan ollessa kesken, Carcillo sai pelikieltoa lyötyään kyynärpäällä linjatuomari Scott Driscollia. Pelikiellon pituus oli aluksi kymmenen ottelua, mutta se lyhennettiin kuuden ottelun mittaiseksi.
Lokakuussa 2014 Carcillo palasi Chicago Blackhawksiin yksivuotisella, 550 000 dollarin arvoisella sopimuksella. Sitä ennen hän oli ollut kuukauden ajan try out -pelaajana Pittsburgh Penguinsin harjoitusleirillä. Tammikuussa 2015 Carcillo sai kuuden ottelun mittaisen ottelukiellon taklattuaan poikittaisella mailalla Winnipeg Jetsin Mathieu Perreaultia.


title: Daniel Carcillo

text: Carcillo oli voittamassa alle 18-vuotiaiden maailmanmestaruuden vuonna 2003.


title: Gösta Åsbrink

text: Karl Gösta Åsbrink (18. marraskuuta 1881 Ekerö – 19. huhtikuuta 1966 Tukholma) oli ruotsalainen voimistelija, nykyaikainen viisiottelija ja olympiavoittaja. Hän voitti olympiamitalin molemmissa lajeissaan.


title: Gösta Åsbrink

text: Åsbrink kuului Ruotsin joukkueeseen, joka voitti miesten joukkuevoimistelun kultaa Lontoon kesäolympialaisissa 1908. Neljä vuotta myöhemmin Tukholman kotiolympialaisissa Åsbrink osallistui nykyaikaiseen viisiotteluun, jossa sijoittui yksilökilpailun hopealle maanmiehensä Gösta Lilliehöökin jälkeen. Georg de Laval varmisti Ruotsille ensimmäistä kertaa olympialaisissa kilpaillussa lajissa kolmoisvoiton.


title: Apualus

text: Apualus on laivaston alus, joka on suunniteltu tukemaan taistelualuksia erilaisissa tehtävissä ja operaatioissa. Niitä ei ole suunniteltu taistelutehtäviin, vaikka niillä voikin olla aseistusta. Aseistus on normaalisti vain oma suojaa varten.


title: Fentiatsiini

text: Fentiatsiini eli fenotiatsiini on kolmirenkainen heterosyklinen yhdiste, jonka johdoksia käytetään muun muassa antipsykoottisina lääkkeinä. Fentiatsiinijohdokset ovat kliinisesti merkittävimpiä antipsykootteja.


title: Fentiatsiini

text: Fentiatsiini syntetisoitiin jo 1800-luvulla. Fentiatsiinia käytettiin alun perin kemikaalien stabiliointiaineena, mitä myöhemmin käytettiin myös matolääkkeenä ja hyönteismyrkkynä 1930-luvulla haittaeläinten hermosoluja salpaavan vaikutuksen takia. Aineella ei ollut ihmisen hermosoluille merkittävää vaikutusta. Antihistamiineihin kuuluva fentiatsiinijohdos prometatsiini syntetisoitiin 1940-luvulla, ja sen todettiin aiheuttavan rottakokeissa rottien kyvyttömyyden selviytyä köysikiipeämistestistä. Promatsiinia käytettiin apuaineena eetterinukutuksen yhteydessä hidastamaan ja tasaamaan aivojen palautumista nukutuksesta. Aine on sedatiivinen eli hermostoa lamaava, mutta sillä ei ole mainittavia vaikutuksia psyykkisiin tiloihin.


title: Fentiatsiini

text: Ranskassa 1952 syntetisoidun klooripromatsiinin antihistamiinivaikutukset puolestaan olivat heikot, mutta yhdisteellä huomattiin olevan psykomotorista aktiivisuutta, aggressiivisuutta vähentävä vaikutus. Lisäksi se aiheutti välinpitämättömyyttä ulkomaailman ärsykkeitä kohtaan. Sen vaikutukset skitsofreniaan olivat muutakin kuin epäspesifistä sedaatiota ja voitiin puhua antipsykoottisesta lääkkeestä. Klooripromatsiinin vaikutus perustuu ensisijaisesti D2-dopamiinireseptoreita lamaavaan vaikutukseen, kuten kaikki muutkin neuroleptit. D2-reseptori vastaa muiden dopamiinireseptoreiden toiminnasta, jotka toimivat elimistön mielihyvä- ja palkitsemisjärjestelmänä.


title: Fentiatsiini

text: Fentiatsiinijohannaisia antipsykoottisia lääkkeitä on kehitetty useita erilaisia, joilla jokaisella on omat haittavaikutuksena. Uudempien epätyypillisten antipsykoottien ulkoiset ja leimaavat haittavaikutukset ovat vähäisempiä kuin vanhemmilla tyypillisillä antipsykooteilla, mutta perinteiset neuroleptit ovat yleisesti voimakkaampia vaikutuksiltaan. Molemmat tyypit ovat vielä nykyään käytössä. Antipsykoottisten lääkkeiden suurimmat haittavaikutukset kuitenkin ilmenevät vasta lääkityksen lopetuksen jälkeen, pitkään jatkunut käyttö ja usea lopetuskerta muuttavat aivojen välittäjäainetasapainoa pysyvästi, jolloin lopettaminen ei ole enää mahdollista ja pahimmillaan seurauksena on lääkepsykoosi.


title: Fentiatsiini

text: Monet potilaat lopettavat lääkityksen itsenäisesti, jolloin se tapahtuu liian nopeasti tai liian hitaasti. Liian nopea lopetus voi johtaa reseptoreiden rajuun välittäjäainekuormitukseen ja mielenterveyden järkkymiseen, kun taas liian hidas lopetus aiheuttaa nopeaa reseptoreiden lisääntymistä ja välittäjäainetoleranssin kasvua reseptoreiden osittaisessa lamauksessa. Lääkkeet myös sitoutuvat eri lailla erilaisiin reseptoreiden alatyyppeihin, joka voi johtaa välittäjäaineiden epätasapainoon ja haittavaikutuksiin. Rauhoittavilla lääkkeillä voi olla apua lopetuksen yhteydessä, etenkin kun käyttö on jatkunut pitkään. Stimuloivia ja psykedeelisiä aineita ei tule missään nimessä käyttää lopetuksen yhteydessä, esimerkiksi ekstaasi voi johtaa hengenvaaralliseen serotoniinisyndroomaan tai ainakin dopamiinijärjestelmän vaurioitumiseen. Lääkkeen käytön lopetuksesta toipuminen voi kestää puoli vuotta, sen jälkeen tulleet haittavaikutukset ovat todennäköisesti palautumattomia.


title: Fentiatsiini

text: Yhdisteestä käytetään myös nimiä "dibentsotiatsiini", "tiodifenyyliamiini" ja "dibentso-1,4-tiatsiini".


title: Dariénin kansallispuisto

text: Dariénin kansallispuisto on kansallispuisto, biosfäärialue ja Unescon maailmanperintökohde Panamassa. Maailmanperintöluetteloon puisto lisättiin vuonna 1981. Kansallispuisto sijaitsee maan itäosassa Dariénin maakunnassa Kolumbian rajalla. Kansallispuiston alue on lähes 6 000 neliökilometrin laajuinen, se kohoaa kivikkoiselta Tyynenmeren rannikolta alangoille ja ylängöille ja vuoria verhoavien pilvimetsien kautta 1 845 metriä korkealle Cerro Tacarcuna -vuorelle. Vuori on lähellä Karibianmeren rannikkoa.


title: Dariénin kansallispuisto

text: Kansallispuistossa on noin 2 500 kasvilajia, sekä lukemattomia lintu-, maaeläin ja jokikalalajeja. Kotoperäisiin nisäkkäisiin kuuluvat pekarit, tapiirit, panamanhiiriopossumit, puumat, jaguaarit ja oselotit. Lintulajeja on tavattu 533, joihin kuuluu suuri ja voimakas petolintu, harpyija.


title: Sui Lu

text: Sui Lu (, s. 1. huhtikuuta 1992 Zhuzhou) on kiinalainen telinevoimistelija, maailmanmestari ja Aasian kisojen kultamitalisti.


title: Sui Lu

text: Sui on voittanut voimistelijanurallaan viisi MM-mitalia, joista yhden kultaisen. Aasian kisoista hän voitti Kantonissa 2010 neljä kultamitalia.


title: The Dead Boys

text: The Dead Boys oli yhdysvaltalainen punkyhtye Clevelandista, Ohion osavaltiosta. Yhtye oli aktiivinen vuosina 1976–1979 ja yhdistyi lyhyesti uudelleen vuosina 1987, 2004 ja 2005. The Dead Boys oli yksi ensimmäisistä punkyhtyeistä.


title: The Dead Boys

text: The Dead Boys syntyi yhtyeestä Rocket From The Tombs ja oli alkuperäiseltä nimeltään Frankenstein. Uuteen kokoonpanoon kuuluivat Stiv Bators, Cheetah Chrome, Jimmy Zero, Jeff Magnum ja Johnny Blitz. Yhtyeen jäsenten muutettua New Yorkiin heinäkuussa 1977 Joey Ramonen kehotuksesta he alkoivat käyttää lempinimeä Dead Boys, joka esiintyi heidän aikaisemman yhtyeensä kappaleessa ”Down in Flames”.


title: The Dead Boys

text: New Yorkissa The Dead Boys keräsi pian huomiota skandaalimaisilla lavaesiintymisillään. Säädytön elehtiminen ja kiroilu kuuluivat aina ohjelmaan. Yhtye soitti usein legendaarisella rockclubilla CBGB's, ja vuonna 1977 se julkaisi debyyttialbuminsa "Young, Loud and Snotty". Kappaletta ”Sonic Reducer” pidetään usein yhtenä punkgenren suurimmista klassikoista.


title: The Dead Boys

text: The Dead Boysin levy-yhtiö Sire Records painosti yhtyettä muuttamaan tyyliään ja musiikkiaan valtayleisöille sopivammaksi, ja tämä johti bändin hajoamiseen vuonna 1979. Monet viimeisistä esiintymisitä päätyivät rockdokumenttiin "D.O.A.: A Rite of Passage". Vain muutama kuukausi hajoamisen jälkeen yhtyeen täytyi ryhtyä sopimustaan kunnioittaen työstämään yhdessä livealbumia. Yhtiölle kostaakseen Bators lauloi tarkoituksellisesti väärin ja lopputulos oli käyttökelvoton. Kun materiaali lopulta kelpasi Bomp! Recordsille, Bators äänitti lauluosuutensa uudestaan.


title: The Dead Boys

text: 1980-luvulla The Dead Boys teki yhdessä useita esiintymisiä. He julkaisivat uudelleen ensimmäisen albuminsa vuonna 1989, ja tästä vastasi nuori Bob Clearmountain. Hän työskenteli tuolloin studioapulaisena.


title: The Dead Boys

text: Vuonna 1990 Stiv Bators kuoli häneen törmänneen taksin aiheuttamiin vammoihin. Syyskuussa 2004 jäljellä olevat jäsenet kokoontuivat yhtä keikkaa varten Clevelandissa. Vuonna 2005 he soittivat hyväntekeväisyyskeikan CBGB's-klubilla ja toisen keikan Halloweenina.


title: Tähänastisen elämäni kirjaimet

text: Tähänastisen elämäni kirjaimet on kirjailija Erno Paasilinnan muistelmakirja vuodelta 1996.


title: Yao Jinnan

text: Yao Jinnan (, s. 8. helmikuuta 1995 Fujian) on kiinalainen telinevoimistelija.


title: Yao Jinnan

text: Yao voitti Tokion MM-kilpailuista 2011 kolme mitalia: hopeaa puomilta ja pronssia neliottelusta sekä joukkuekilpailusta. Vuoden 2012 kesäolympialaisissa Lontoossa hän oli neljäs eritasonojapuilla ja joukkuekilpailussa. Hän saavutti Nanningin MM-kilpailuissa 2014 kultaa eritasonojapuilla ja hopeaa joukkuekilpailussa.


title: Cheetah Chrome

text: Cheetah Chrome (oik. Eugene O’Connor, s. 18. helmikuuta 1955 Cleveland, Ohio) on yhdysvaltalainen muusikko, joka tunnetaan parhaiten rockyhtyeiden Rocket From The Tombs ja The Dead Boys kitaristina.


title: Cheetah Chrome

text: The Dead Boysin hajottua Cheetah Chrome soitti ympäri New Yorkia yhtyeiden Stilettos ja Cheetah Chrome and the Casualties kanssa. Hän äänitti myös singlen "Still Wanna Die/Take Me Home". Vähän tämän jälkeen hän soitti Ronnie Spectorin sooloalbumilla "Siren". 1980-luvulla hän teki useita levytyksiä, muun muassa oman yhtyeensä Cheetah Chrome and the Ghetto Dogs kanssa. Hän soitti myös Jeff Dahlin kappaleessa ”I Kill Me”. Lisäksi hän kuului The Dead Boysin yhteenliittymiin 1980-luvun lopussa.


title: Cheetah Chrome

text: 1990-luvulla Cheetah Chrome muutti Nashvilleen Tennesseehen ja äänitti livealbumin "Alive in Detroit" Hamtraickissa, Michiganissa. Vuonna 2002 hän soitti kitaraa useissa kappaleissa False Alarm's -yhtyeen albumilla "Fuck’Em All We’ve Already Won!".


title: Alexandra Cadanțu

text: Alexandra Cadanțu (s. 3. toukokuuta 1990 Bukarest) on romanialainen tennispelaaja. Parhaimmillaan hän on ollut kaksinpelissä WTA-listan sijalla 59 tammikuussa 2014. Hän on voittanut urallaan kahdeksan ITF-turnausta kaksinpelissä ja kuusi turnausta nelinpelissä.


title: Alexandra Cadanțu

text: Grand Slam -turnauksen pääsarjassa Cadanțu pelasi ensimmäisen kerran Australian avoimissa 2012, jossa hän hävisi ensimmäisen kierroksen ottelunsa Roberta Vincille.


title: Jiang Yuyuan

text: Jiang Yuyuan (, s. 1. marraskuuta 1991 Liuzhou, Guangxi) on kiinalainen telinevoimistelija, olympiavoittaja ja Aasian kisojen kultamitalisti.


title: Jiang Yuyuan

text: Jiang kuului Kiinan joukkuekilpailun olympiakultaa voittaneeseen joukkueeseen Pekingissä 2008. Permannon yksilökilpailussa hän oli neljäs, neliottelussa kuudes, eritasonojapuilla yhdeksäs ja puomilla 15:s. MM-kilpailuista Jiang on voittanut neljä mitalia, ja Aasian kisoista hänellä on yksi kultamitali Kantonista 2010.


title: Dublinin satama

text: Dublin Port () on Irlannin suurin satama. Sillä on sekä historiallista että nykyisin taloudellista merkitystä. Noin kaksi kolmasosaa Irlannin satamaliikenteestä kulkee Dublinin sataman kautta. Sataman ja sen maa-alueen, lähinnä Dublinin Northsiden, itäpään arvoksi on laskettu 25–30 miljardia euroa.


title: Dublinin satama

text: Dublinin nykyinen satama sijaitsee Liffeyn molemmin puolin sen suulla. Joen pohjoispuolella oleva sataman pääosa (205 hehtaaria) on East Wallin ja North Wallin toisessa päässä katsottuna Alexandra Quaylta. Joen eteläpuolella oleva sataman osuus on paljon pienempi (51 hehtaaria) ja on Pigeon Housen niemimaan alkupäässä.


title: Dublinin satama

text: YK:n paikkatunniste (LOCODE) Dublinille on IE DUB. Sataman lauttaterminaaleille on sekä yhteinen (IE DFT, Ferryport Terminals) että erilliset tunnisteet: IE DFA Ferryport Terminal 1), IE DFB (Ferryport Terminal 2), IE DFC (Ferryport Terminal 3) ja IE MTL (Marine Terminal Ltd.)


title: Dublinin satama

text: Sataman tärkein toiminto on rahdin käsittely. Siellä käy päivittäin monen kokoisia aluksia suurista konttilaivoista pieniin dieselproomuihin.


title: Dublinin satama

text: Ro-ro-lauttoja kulkee päivittäin Irlanninmeren yli Walesin Holyheadiin, Englantiin Liverpooliin ja kesäaikaan Mansaarelle Douglasiin. Maailman suurin autolautta, Irish Ferriesin alus "MS Ulysses", johon mahtuu 2 000 matkustajaa, liikennöi Holyheadin reittiä.


title: Dublinin satama

text: Dublinin satamassa on myös risteilyalusten telakka.


title: Audino Rodríguez y Olmos

text: Audino Rodríguez y Olmos (21. syyskuuta 1888 – 3. elokuuta 1965) oli argentiinalainen roomalaiskatolinen arkkipiispa. Hänet vihittiin papiksi 30. lokakuuta 1912 ja nimitettiin Santiago del Esteron hiippakunnan piispaksi 7. heinäkuuta 1927. Hänet asetettiin tähän virkaan 29. lokakuuta. Piispaksi konsekroinnin suoritti 16. lokakuuta Filippo Cortesi, jota avustivat Francisco Alberti ja José Américo Orzali.


title: Audino Rodríguez y Olmos

text: Rodríguez y Olmos sai 3. marraskuuta 1939 nimityksen San Juan de Cuyon arkkihiippakunnan arkkipiispaksi, jonka virkaan hänet asetettiin 20. huhtikuuta 1940. Hän osallistui Vatikaanin toiseen kirkolliskokoukseen ja kuoli 76-vuotiaana virassa.


title: Ringaskiddy

text: Ringaskiddy on kylä Irlannissa Corkin kreivikunnassa Corkin eteläpuolella. Siellä on tärkeä lauttasatama ja toinen Irlannin vapaasatamista.


title: Romina Oprandi

text: Romina Sarina Oprandi (s. 29. maaliskuuta 1986 Jegenstorf) on sveitsiläinen tennispelaaja. Parhaimmillaan hän on ollut kaksinpelissä WTA-listan sijalla 32 kesäkuussa 2013. Hän on voittanut urallaan 22 ITF-turnausta kaksinpelissä ja yhden WTA-turnauksen nelinpelissä. Oprandi edusti Italiaa tammikuuhun 2012 asti.


title: Romina Oprandi

text: Grand Slam -turnauksissa Oprandi on päässyt parhaimmillaan kolmannelle kierrokselle Australian avoimissa 2012.


title: Romina Oprandi

text: Kesäkuussa 2011 Oprandi voitti maailmanlistan kakkosen, Kim Clijstersin, ’s-Hertogenboschin WTA-turnauksen toisella kierroksella. Oprandi selvitti turnauksessa tiensä lopulta välieriin asti, jossa hän joutui luovuttamaan toisessa erässä Jelena Dokićia vastaan.


title: Alexandra Raisman

text: Alexanda ”Aly” Raisman (s. 25. toukokuuta 1994 Needham, Massachusetts) on yhdysvaltalainen telinevoimistelija, olympiavoittaja ja maailmanmestari.


title: Alexandra Raisman

text: Raisman voitti Tokion MM-kilpailuissa 2011 kultaa joukkuekilpailussa ja pronssia permannolla. Neliottelussa ja puomilla hän oli neljäs. Vuotta aiemmin hän saavutti joukkuekilpailun MM-hopeaa ja sijoittui permannolla neljänneksi. Lontoon olympialaisissa 2012 hän voitti kolme mitalia: kultaa permannolla ja joukkuekilpailussa sekä pronssia puomilla. Lisäksi hän sijoittui neliottelussa neljänneksi. Hän voitti joukkuekilpailun maailmanmestaruuden Glasgow’ssa 2015.


title: You Go to My Head

text: ”You Go to My Head” on J. Fred Cootsin säveltämä ja Haven Gillespien sanoittama musiikkikappale vuodelta 1938.


title: You Go to My Head

text: Kappaleesta tuli julkaisuvuonnaan suosittu usean eri artistin esittämänä. Glen Grayn Casa Loma Orchestra nosti sen listoilla yhdeksännelle sijalle. Myös Teddy Wilsonin orkesteri laulajanaan Nan Wynn sekä Larry Clintonin orkesteri laulaja Bea Wainin kanssa nauhoittivat listoille nousseet versiot vuonna 1938. Wilsonin nauhoitus jäi vuonna 1940 hajonneen orkesterin viimeiseksi menestyskappaleeksi. Wilson nauhoitti kappaleen uudelleen soolopianoversiona vuonna 1945. Jazzstandardiksi muodostuneen kappaleen ovat nauhoittaneet myös muun muassa Don Byas, Coleman Hawkins, Louis Armstrong ja Oscar Peterson.


title: You Go to My Head

text: Kappaleen harmoninen rakenne on Cootsille epätyypillisen monimutkainen, mikä on saanut useat musiikkikriitikot vähättelemään säveltäjän muuta tuotantoa kappaleen rinnalla – häntä on jopa kuvattu ”yhden hitin ihmeeksi”. Cootsin ja Gillespien vuoden 1934 joululaulu ”Joulupukki matkaan jo käy” () on kuitenkin saavuttanut vielä suuremman suosion.


title: Julija Belokobylskaja

text: Julija Jurjevna Belokobylskaja (, s. 14. joulukuuta 1995 Rostov-na-Donu) on venäläinen telinevoimistelija.


title: Julija Belokobylskaja

text: Belokobylskaja saavutti Tokion MM-kilpailuissa 2011 hopeaa joukkuekilpailussa. Saman vuoden EM-kilpailuissa Berliinissä hän voitti permannolla pronssia.


title: Luettelo E-koodatuista aineista

text: Tämä on luettelo E-koodeista. E-koodi on eurooppalainen (numeron edessä E-kirjain) merkintätapa sellaisille lisäaineille, jotka viranomaiset ovat katsoneet Euroopan unionin alueella hyväksyttäviksi elintarvikkeiden lisäaineiksi.


title: Luettelo E-koodatuista aineista

text: "Ryhmä"-sarakkeen koodit:


title: Luettelo E-koodatuista aineista

text: "Muuta"-sarakkeen koodit:


title: Luettelo E-koodatuista aineista

text: Yhteismäärälle E150a-d Yksinään


title: Luettelo E-koodatuista aineista

text: Ei e-kooddattuja aineita tässä ryhmässä.


title: J. Fred Coots

text: John Frederick Coots (1897–1985) oli yhdysvaltalainen populaarimusiikin säveltäjä. Hänet tunnetaan muun muassa joululaulusta ”Joulupukki matkaan jo käy” (”Santa Claus Is Coming to Town, 1934) sekä kappaleista ”For All We Know” (1934) ja ”You Go to My Head” (1938).


title: J. Fred Coots

text: Coots syntyi New Yorkin Brooklynissä ja sai opetusta pianonsoittoon äidiltään. Hän päätti muusiikkiuralle siirtymisestä vuonna 1914 ja jätti silloisen työnsä Wall Streetillä sijainneessa pankissa. Hän työskenteli pianistina musiikkikaupassa ja myöhemmin vaudeville-näytöksissä. Hän kirjoitti kappaleita muun muassa Sophie Tuckerille.


title: J. Fred Coots

text: Coots osallistui 1920-luvulla Broadway-näytelmien "Sally, Irene and Mary" (1922), "Artists and Models" (1924–1925) ja "Sons o’ Guns" (1929) säveltämiseen. Vuonna 1929 hän muutti Hollywoodiin ja "Sons o’ Guns" jäi hänen viimeiseksi Broadway-musikaalikseen. Hal Kempin orkesteri nauhoitti Cootsin sävellyksen ”I Still Get a Thrill Thinking of You” vuonna 1930.


title: J. Fred Coots

text: Vuonna 1934 Coots kirjoitti Sam M. Lewisin kanssa kappaleen ”For All We Know”, jonka ovat nauhoittaneet muun muassa Nina Simone, Nat King Cole, Rod Stewart, ja Stan Getz. Samana vuonna ilmestyi Haven Gillespien sanoittama ”Santa Claus Is Coming to Town”, joka tunnetaan Sauvo Puhtilan suomentamana nimellä ”Joulupukki matkaan jo käy”. Kappaleen esitti ensimmäisen kerran Eddie Cantor. Siitä tuli suosittu joululaulu ja Cootsin menestynein sävellys nuottijulkaisujen myynnillä mitattuna. Sitä myytiin yli neljä miljoonaa kappaletta.


title: J. Fred Coots

text: Vuonna 1938 Coots ja Gillespie kirjoittivat kappaleen ”You Go to My Head”. Kappale nousi yhdysvaltojen listalle ilmestymisvuonnaan kolmen eri artistin esittämänä ja siitä tuli yksi Cootsin esitetyimmistä kappaleista. Sen ovat nauhoittaneet muun muassa Teddy Wilson, Glen Gray, Larry Clinton, Coleman Hawkins ja Louis Armstrong.


title: J. Fred Coots

text: Coots valittiin Songwriters Hall of Fameen vuonna 1972. Hän kuoli New Yorkissa 8. huhtikuuta 1985.


title: Miksi evoluutio on totta

text: Miksi evoluutio on totta () on Chicagon yliopiston ekologian ja evoluutiotutkimuksen professorin Jerry Coynen kirja evoluutiosta vuodelta 2009. Suomennos ilmestyi lokakuussa 2011 Vastapainolta.


title: Danell Leyva

text: Danell Leyva (synt. Danell Leyva González, s. 30. lokakuuta 1991 Matanzas, Kuuba) on yhdysvaltalainen telinevoimistelija ja maailmanmestari.


title: Danell Leyva

text: Kuubassa syntynyt Leyva voitti Tokion MM-kilpailuissa 2011 maailmanmestaruuden nojapuilla ja pronssia joukkuekilpailussa. Seuraavana vuonna pidetyissä Lontoon olympialaisissa hän voitti kuusiottelun pronssia, sijoittui yksittäisillä telineillä parhaimmillaan viidenneksi (rekki) ja kuului viidenneksi sijoittuneeseen Yhdysvaltain joukkuekilpailujoukkueeseen.


title: Danell Leyva

text: Leyva saavutti Nanningin MM-kilpailuissa 2014 hopeaa nojapuilla ja pronssia joukkuekilpailussa. Hän sijoittui Glasgow'n MM-kilpailuissa 2015 rekillä toiseksi.


title: Inka Venetvaara

text: Inka Venetvaara on suomalainen poliitikko ja opiskelija. Hän toimi Vihreiden nuorten ja opiskelijoiden liiton puheenjohtajana vuonna 2011 yhdessä Paloma Hannosen kanssa.


title: Inka Venetvaara

text: Venetvaara oli Vihreiden puoluehallituksen jäsen 2011–2013. Hän on ollut myös Helsingin Vihreiden varapuheenjohtaja. Venetvaara on ollut ehdolla kunnallisvaaleissa 2008 saaden 122 ääntä ja kunnallisvaaleissa 2012 saaden 83 ääntä.


title: Inka Venetvaara

text: Venetvaara on Valtion nuorisoasiain neuvottelukunnan varapuheenjohtaja 2011–2015. Venetvaara on toiminut myös Kestovaippayhdistyksen puheenjohtajana.


title: Inka Venetvaara

text: Aiemmalta koulutukseltaan Venetvaara on kultaseppä. Nyt hän on valtiotieteiden ylioppilas Helsingin yliopistossa.


title: Evoluutio (Mayr)

text: Evoluutio () on Ernst Mayrin kirja evoluutiosta. Teos ilmestyi Tieteen huiput -sarjassa 2001 ja suomeksi 2003 WSOY:n kustantamana.


title: Feng Zhe

text: Feng Zhe (s. 19. marraskuuta 1987 Sichuan) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti. Hän on erikoistunut nojapuille.


title: Feng Zhe

text: Feng voitti Lontoon olympialaisissa 2012 kultaa nojapuilla ja joukkuekilpailussa. Hän on voittanut neljä MM-mitalia, joista kolme kultaista. Kantonin Aasian kisoista 2010 hän saavutti kaksi kulta- ja yhden hopeamitalin.


title: Zhang Chenglong

text: Zhang Chenglong (s. 12. toukokuuta 1989 Shandong) on kiinalainen telinevoimistelija, olympiavoittaja, maailmanmestari ja Aasian kisojen kultamitalisti.


title: Zhang Chenglong

text: Zhang kuului joukkuekilpailun olympiakultaa voittaneeseen Kiinan joukkueeseen Lontoossa 2012. Hän on voittanut seitsemän MM-mitalia, joista neljä kultaista. Kantonin Aasian kisoista 2010 hän saavutti kolme kultamitalia.


title: Yan Mingyong

text: Yan Mingyong (, s. 24. maaliskuuta 1985) on kiinalainen telinevoimistelija ja maailmanmestari. Hän on erikoistunut renkaisiin.


title: Yan Mingyong

text: Yan on voittanut neljä MM-mitalia, joista kolme kultaista.


title: Formula 3 Euroseries -kausi 2010

text: Formula 3 Euroseries -kausi 2010 oli Formula 3 Eurosarjan kahdeksas kausi. Kausi alkoi Ranskan Paul Ricardin radalla ja päättyi Saksan Hockenheimringillä. Sarjan mestaruuden vei italialainen Edoardo Mortara, toiseksi sijoittui saksalainen Marco Wittmann ja kolmanneksi suomen Valtteri Bottas.


title: Formula 3 Euroseries -kausi 2010

text:
- "Kursivoitu", tarkoittaa vierailevaa kuljettajaa, joka ei ollut oikeutettu saamaan pisteitä.
R = Sarjan tulokas kaudella 2010


title: Alain Bono

text: Mack Mboune Alain Elvis Bono, pelaajanimeltään Alain Bono (s. 19. joulukuuta 1983 Douala, Kamerun) on kamerunilainen jalkapalloilija, pelipaikaltaan keskikenttäpelaaja. Hän on pelannut urallaan useissa Euroopan maissa.


title: Tío Éllinas

text: Eftýchios ”Tío” Éllinas (, s. 27. tammikuuta 1992 Lárnaka) on kyproslainen moottoriurheilija.


title: Tío Éllinas

text: Éllinas aloitti uransa Karting -sarjoissa voittaen kymmenen karting kilpailua Kyproksella. Lisäksi hän on voittanut ROK Cup International -kilpailun vuonna 2005 ja Grand Prix Shootout vuonna 2009.


title: Tío Éllinas

text: Vuonna 2010 Éllinas aloitti kilpa-uransa Britannian MSA Dunlop Formula Ford-sarjassa, jossa hän voitti 3 kilpailua ja sijoittui neljänneksi kokonaispisteissä. Vuonna 2011 Éllinas kilpaili Britannian Formula Renault-sarjassa, saavuttaen kaksi voittoa, kuusi kakkossijaa, seitsemän kolmossijaa ja 475 pitettä, joka sijoitti hänet kokonaispisteissä kolmanneksi.


title: Tío Éllinas

text: Vuonna 2012 Éllinas kilpaili GP3-sarjassa Marussia Manor Racing-tallissa. Hän voitti sarjan päätöskilpailun ja sijoittui kerran toiseksi. Loppupisteissä hän sijoittui kahdeksanneksi. Hän nimettiin kauden päätteeksi Marussian nuorten kuljettajien ohjelmaan. Éllinas jatkoi GP3:ssa vuonna 2013. Hän ajoi avauskilpailun voittoon Espanjan Barcelonassa. Sen jälkeen hän saavutti kakkossijan Saksan kilpailusta. Hän johti sarjaa kauden puoliväliin asti, mutta ei pystynyt lopulta taistelemaan sarjan mestaruudesta. Hän otti voiton vielä Abu Dhabin päätöskilpailusta sijoittuen lopulta loppupisteissä neljänneksi. Vuonna 2014 Éllinas siirtyi kesken kauden GP2-sarjaan korvaten Jon Lancasterin MP Motorsport -tallissa. Hän ehti saavuttaa seitsemän pistettä kunnes hänet puolestaan korvattiin Marco Sørensenilla. Éllinas palasi takaisin GP2-sarjaan Rapax -tallin kuljettajaksi tuuraten Adrian Quaife-Hobbsia.


title: Tío Éllinas

text: Vuonna 2015 Éllinas kilpaili Formula Renault 3.5 -sarjassa. Hän saavutti kauden aikana kaksi voittoa ja yhden kolmossijan sijoittuen loppupisteissä neljänneksi.


title: Tío Éllinas

text: Vuonna 2013 Éllinas sai tilaisuuden testata Marussian Formula 1 -autoa Silverstonen nuorten kuljettajien testeissä. Hän oli näin ensimmäisen kyproslainen, joka pääsi ajamaan F1-autoa.


title: Moision sairaala

text: Moision sairaala on vuonna 1927 perustettu psykiatrinen sairaala, joka sijaitsee Mikkelin Annilassa ja kuuluu Etelä-Savon sairaanhoitopiiriin. Sairaalassa toimii myös sairaalamuseo. Sairaalassa on ollut enimmillään 500–600 potilaspaikkaa. Moision sairaala lakkautetaan ja psykiatriset palvelut siirretään Mikkelin keskussairaalan alueelle kaupungin keskustaan vuoteen 2020 mennessä.


title: Belomorkanal

text: Belomorkanal on entisen Neuvostoliiton alueella valmistettava paperossi eli filtteritön savuke. Se on eräs maailman vahvimmista tupakkamerkeistä. Yksi paperossi sisältää 1,5–1,8 milligrammaa nikotiinia ja 30–35 milligrammaa tervaa. Nimensä se on saanut Vienanmeren–Itämeren kanavan mukaan.


title: Volgograd-1

text: Volgograd-1 () Volgogradin kaupungin kaukoliikenteen päärautatieasema Venäjällä. Asemarakennus sijaitsee kaupungin ydinkeskustassa, noin 1,3 kilometriä Volgalta länteen. Asemarakennus samoin kuin miltei koko Volgogradin ja Saratovin alueiden rataverkot kuuluvat Venäjän rautateiden paikallisen Volganmaan rautatieyhtiön vastuulle ().


title: Volgograd-1

text: Joulukuun 29. päivänä 2013 rautatieaseman turvatarkastuspisteessä tehtiin itsemurhaisku, jonka aiheuttaman räjähdyksen kerrottiin surmaneen ainakin 16 henkeä ja haavoittaneen noin 40 henkeä. Itsemurhapommittajaksi tunnistettiin nopeasti viranomaiset etsimä tšetšenialainen naishenkilö. Terroriteon toiseksi mahdolliseksi tekijäksi lisättiin muutamaa tuntia myöhemmin vielä tunnistamaton mieshenkilö.


title: Takaisinheijastin

text: Takaisinheijastin on passiivinen laite tai rakenne, joka heijastaa valon, mikroaallot tai ääniaallot suoraan takaisin muotonsa ansiosta.


title: Takaisinheijastin

text: Kuuhun on asennettu optisia takaisinheijastimia sitä varten, että niihin voi Maasta suunnata voimakkaan laserpulssin ja mitata valon paluuajan.


title: Takaisinheijastin

text: Maanmittarit käyttävät niitä laseretäisyysmittarien kanssa.


title: Taidemuseo-ongelma

text: Taidemuseo-ongelma on paljon tutkittu matemaattinen ongelma geometrian osa-alueelta. Ongelmassa tarkoituksena on selvittää pienin mahdollinen vartijoiden määrä, joka riittää vartioimaan mielivaltaista yhtenäisen formula_1-kulmion formula_2 muotoista taidemuseota. Vartijoita kuvataan monikulmion sisään sijoitetuilla pisteillä formula_3. Museon piste formula_4 on vartioitu, kun jostakin pisteestä formula_3 voidaan piirtää jana pisteeseen formula_4 ilman, että jana leikkaa monikulmion sivuja. Museo on vartioitu, kun sen kaikki pisteet ovat vartioituja.


title: Taidemuseo-ongelma

text: Kehittäjänsä Václav Chvátalin mukaan nimetty Chvátalin taidemuseoteoreema antaa ylärajan pienimmälle vartijoiden lukumäärälle, joka vaaditaan formula_1-kulmion vartioimiseen. Teoreeman mukaan pienin tarvittava vartijoiden määrä on korkeintaan formula_8. Joissakin tapauksissa tämä määrä on välttämätön, toisissa tapauksissa pienempikin vartijoiden määrä riittää. Chvatál itse julkaisi teoreemansa todistuksen vuonna 1975. Myöhemmin, vuonna 1978 Chvátalin taidemuseoteoreemaan esitti yksinkertaisemman todistuksen Steve Fisk.


title: Taidemuseo-ongelma

text:
Fiskin todistus perustuu verkkoteoriaan ja on seuraavanlainen:
Aluksi monikulmio jaetaan kolmioihin toisiaan leikkaamattomilla janoilla siten, että janojen päätepisteet ovat monikulmion kulmissa. Näin trianguloidusta monikulmiosta muodostuu verkko, jossa kolmioiden kärjet ovat verkon solmuja ja kolmioiden sivut kaaria. Verkon solmut väritetään kolmella eri värillä siten, että jokaisen kolmion kärjissä olevat solmut ovat keskenään eri väriset, ts. mitkään kaksi toisiinsa kaarella yhdistettyä solmua eivät ole samanväriset. Tällainen kolmiväritys on aina mahdollista tehdä kuvatulla tavalla muodostetusta verkosta. Tämä nähdään, kun muodostetaan verkko, jonka solmut ovat aiemman verkon kolmioiden sisällä ja kaaret yhdistävät aina vierekkäisten kolmioiden solmut toisiinsa. Näin syntynyt verkko on puu, jonka solmujen aste on korkeintaan 3. Väritys suoritetaan aloittamalla yhdestä kolmiosta ja siirtymällä puun oksia pitkin kolmiosta seuraavaan ja värittämällä seuraavan kolmion solmu viereisen kolmion solmujen värien perusteella. Koska puu ei ole syklinen, näin suoritetussa värityksessä ei synny ristiriitoja. Kun väritys on tehty, mitkä tahansa keskenään samanväriset solmut ovat mahdollisia paikkoja vartijoille, joilla koko monikulmio saadaan vartioitua. Kun valitaan sen väriset solmut, joita verkossa on vähiten, saadaan vartijoden lukumääräksi korkeintaan formula_8.


title: Taidemuseo-ongelma

text: Taidemuseo-ongelmasta on lukuisia eri variaatioita. Museon vaatimuksia muuttamalla ongelman ratkaisut muuttuvat. On osoitettu, että museon, jonka kaikki kulmat ovat suoria, vartioimiseen riittää aina formula_10 vartijaa. Museon ulkopuolen vartiointia on myös tutkittu. Mielivaltaisen n-kulmion ulkopuolen vartiointiin tarvittavien vartijoiden pienimmän lukumäärän yläraja on formula_11. Ongelma mutkistuu, jos tutkitaan kolmiulotteisia museoita. Tällöin museon vartioimiseen ei aina riitä edes se, että museon jokaisessa kärjessä on vartija.


title: Róisín-luokka

text: Róisín-luokka on Irlannin laivaston kahden aluksen muodostama ulkovartiolaivaluokka, jonka alukset valmistuivat 1999 ja 2001.


title: Róisín-luokka

text: STX Canada Marine (aiemmin Kvaerner Masa Marine) suunnitteli alukset. Ne ovat teräsrunkoisia, ja niiden suunnittelu perustui vuonna 1995 valmistuneista Mauritanian laivaston Vigilant-luokan partioaluksista saatuihin kokemuksiin, mutta ilman helikoptereiden tarvitsemia tilavarauksia. Aluksilla on korkea automaatiotaso, mikä mahdollistaa pienehkön miehistön (vain 44 miestä). Miehistön tilat on tehty mukaviksi, mikä mahdollistaa pitkät yhtäjaksoiset partiomatkat.


title: Róisín-luokka

text:
Alusten pääaseena on etukannelle asennettu OTO Melaran 76 millimetrin tykki, joka mahdollistaa ammunnan sekä ilma- että pintamaaliin. Tykin tulinopeus on 85 laukausta minuutissa. Lisäksi aluksella on kaksi Rheinmetallin valmistamaa 20 millimetrin Rh202-ilmatorjuntakanuunaa sekä kaksi Browningin 12,7 millimetrin konekivääriä.
Pääaseen tulenjohtojärjestelmänä on Ultra Electronicsin tuliasemajärjestelmä sekä Radamecin 1500 suuntain, joihin on kytketty TV-kamera, lämpötähtäin sekä laseretäisyysmittari. Järjestelmä kykenee havaitsemaan pienen aluksen jopa 12 kilometriin. Aluksella on lisäksi Kelvin Hughesin E-, F- ja I-alueen merivalvontatutka, joka on sijoitettu maston huippuun sillan yläpuolelle, sekä saman valmistajan I-alueen merenkulkututka.
Viestijärjestelmä koostuu VHF, HF, Inmarsat Global Maritime Distress Safety Systemistä (GMDSS) ja differentiaali GPS:stä sekä suojatusta viestinsiirrosta.


title: Róisín-luokka

text: Alusten voimanlähteenä on kaksi Wärtsilän 16V26-meridieseliä, joista kummankin teho on 5 MW. Koneisiin on kytketty kaksi akselia, jotka pyörittävät Lipsin potkureita. Potkureiden halkaisija on 2 500 millimetriä ja suurin kierrosnopeus 300 kierrosta minuutissa.


title: Róisín-luokka

text: Voimanlähde mahdollistaa 22 solmun maksiminopeuden sekä 6 000 merimailin toimintamatkan 15 solmun risteilynopeudella. Aluksille on asennettu Brunvollin FU45 CPP -keulasuihkut, jotka mahdollistavat tarkan ohjauksen sekä paikallapysymisen. Aluksissa on myös stabilisaattorit.


title: Róisín-luokka

text: Kummallakin aluksella on kaksi 6,5 metrin Deltan kumivenettä Caley telineissä sekä Avonin 5,4 metrin kumivene.


title: Tampereen ruotsalainen seurakunta

text: Tampereen ruotsalainen seurakunta eli Tammerfors svenska församling on Tampereella toimiva evankelis-luterilainen seurakunta. Seurakunta kuuluu Tampereen seurakuntayhtymään ja se on ruotsinkielisyytensä vuoksi osa Porvoon hiippakuntaa.


title: Tampereen ruotsalainen seurakunta

text: Ruotsalaisessa seurakunnan jäsenmäärä on pysyt 2000-luvun ajan noin 900 jäsenessä ± 30jäsentä.


title: Tampereen ruotsalainen seurakunta

text: Ruotsalaisen seurakunnan kirkkoherrana toimii Kim Rantala.


title: Tampereen ruotsalainen seurakunta

text: Ruotsinkielisellä kirkkoelämällä on pitkä historia nykyisen Tampereen kaupungin alueella. Vuonna 1636 Pirkkalan seurakunnasta itsenäistynyt Messukylän seurakunta toimi ruotsin kielellä. Nykymuodossaan Tampereen ruotsinkielinen seurakunta perustettiin 1926.


title: Tampereen ruotsalainen seurakunta

text: Ruotsinkielisellä seurakunnalla ei ole omaa kirkkoa, vaan sen jumalanpalveluksia järjestetään seurakuntakoti Svenska Hemmetissä ja Tampereen Vanhassa kirkossa.


title: Ignác Halász

text: Ignác Halász (26. toukokuuta 1855 Tés – 9. huhtikuuta 1901 Budapest) oli unkarilainen kielentutkija, kirjallisuuden historian tutkija, opettaja ja Unkarin tiedeakatemian jäsen (1888).


title: Ignác Halász

text: Halászin isä oli ensin opettaja, myöhemmin kauppias. Hän suunnitteli pojalleen uraa tieteen parissa ja opetutti tätä. Ignác Halász kävi peruskoulun Várpalotassa, lukion taas Veszprémissä. Ylioppilastutkinnon hän sai Székesfehérvárissa, jossa hän myös toimi korrepetiittorina. Vuonna 1873 hän kirjoittautui Budapestin yliopiston humanistiseen tiedekuntaan. Jo silloin hän osasi unkarin ja saksan lisäksi sujuvasti ranskaa, englantia ja italiaa. Hänen opettajinaan olivat Ferenc Toldy, Ágost Greguss, Gusztáv Heinrich ja Josef Budenz. Erityisesti Budenzin työ vertailevan kielentutkimuksen parissa vaikutti Halásziin. Yliopisto-opintojensa aikana hän sai stipendin eräästä saamen morfologiasta, jonka hän kirjoitti yhdessä Móric Szilasin kanssa. Halász suoritti opettajantutkinnon vuonna 1877 ja opetti siitä lähtien Budapestissä ja Székesfehérvárissa. Vuonna 1881 hän valmistui humanististen tieteiden tohtoriksi.


title: Ignác Halász

text: Unkarin tiedeakatemia (MTA) valitsi Halászin jäsenekseen vuonna 1888, ja sitä seuraavana vuonna hänestä tuli Helsingin Suomalais-Ugrilaisen Seuran jäsen. Vuonna 1892 hän opetti Budapestissä, 1893 hän oli unkarilaisen vertailevan kielentutkimuksen yksityisopettaja Budapestin yliopistossa ja saman vuoden lopusta hän opetti unkarin kieltä ja vertailevaa kielentutkimusta Clujin yliopistossa.


title: Ignác Halász

text: Unkarin tiedeakatemian avustuksella hän teki kolme tutkimusmatkaa Ruotsin ja Norjan saamelaisten pariin. Siellä hän keräsi kieleen ja kansantieteeseen liittyvää materiaalia. Ensimmäiselle matkalleen hän lähti kesäkuussa 1884 ja palasi siltä saman vuoden syyskuussa: hän meni Varsovan ja Pietarin kautta Suomeen ja sitä kautta saamelaisten luo. Hän asui saamelaisten kanssa, kävi heidän koulussaan, kirjoitti muistiin kaikkea sellaista, mikä liittyi heidän kieleensä, tapoihinsa ja kulttuuriinsa sekä keräsi talteen lähes kaiken uudemman saamelaiskirjallisuuden ja vei kokoamansa Unkariin. Toisen ja kolmannen kerran hän kävi Lapissa vuosina 1886 ja 1891 ja keräsi joka kerta mielenkiintoisia ja arvokkaita tietoja.


title: Tampereen tuomiokirkkoseurakunta

text: Tampereen tuomiokirkkoseurakunta on Tampereella toimiva evankelis-luterilainen seurakunta. Seurakunta kuuluu Tampereen seurakuntayhtymään. Tuomiokirkkoseurakuntaan kuului vuonna 2015 38 365 jäsentä. Tuomiokirkkoseurakunnan kirkkoherrana eli tuomiorovastina toimii Olli Hallikainen.


title: Tampereen tuomiokirkkoseurakunta

text: Tuomiokirkkoseurakunnan alueeseen kuuluu Tampereen keskusta Kalevasta Pyynikille. Seurakunnan alueella olevia kaupunginosia ovat Tampella, Jussinkylä, Kyttälä, Ratina, Hatanpää, Kissanmaa, Kaleva, Liisankallio, Tammela, Kaakinmaa, Amuri, Pyynikinrinne ja Pyynikki.


title: Tampereen tuomiokirkkoseurakunta

text: Tampereen seurakunta itsenäistyi Messukylän seurakunnasta vuonna 1904. Kaupungin väkiluku oli tuolloin jo yli 40 000. Messukylän emäseurakuntaan jäi noin 6 500 henkeä. Seurakuntalaisten kannalta huomattavin muutos oli, että avioliittoon aikovien ei enää tarvinnut käydä hakemassa kuulutuskirjoja Messukylän pappilasta.


title: Tampereen tuomiokirkkoseurakunta

text: Tampereen ensimmäiseksi kirkkoherraksi valittiin Oulun tuomiorovasti Waldemar Wallin. Hän astui virkaan toukokuun 1. päivänä 1905 ja toimi seurakunnan esimiehenä kuolemaansa asti vuoteen 1925. Hänen loppuaikanaan 1923 Porvoon tuomiokapituli siirrettiin Tampereelle. Seurakunnan nimi muuttui nyt Tampereen tuomiokirkkoseurakunnaksi.


title: Tampereen tuomiokirkkoseurakunta

text: Tuomiokirkkoseurakunta jaettiin jo 1926 kielellisesti kahteen seurakuntaan, suomalaiseen ja ruotsalaiseen.


title: Tampereen tuomiokirkkoseurakunta

text: 1.1.1953 voimaan tulleella päätöksellä Tampereen tuomiokirkkoseurakunnasta muodostettiin viisi eri seurakuntaa: Tampereen tuomiokirkkoseurakunta, Tampereen Pyynikin seurakunta, Tampereen Kalevan seurakunta, Tampereen Viinikan seurakunta ja Tampereen Härmälän seurakunta.


title: Tampereen tuomiokirkkoseurakunta

text: Aiempi Tuomiokirkkoseurakunta lakkautettiin 7. tammikuuta 2014 ja samalla päivämäärällä perustettiin uusi Tampereen Tuomiokirkkoseurakunta, joka kattaa aiemmat Tuomiokirkkoseurakunnan, Kalevan seurakunnan ja Pyynikin seurakunnan alueet.Tuomiokirkkoseurakunnan alueella sijaitsee myös "Seurakuntien talo" (Näsilinnankatu 26), jossa on seurakuntayhtymän ja seurakuntien toimistotiloja sekä 2. kerroksessa Näsin sali, Lähde-kappeli sekä kokous- ja kerhotiloja.


title: Grobiaani

text: Grobiaani ("Grobian", "Sanctus Grobianus") on kuvitteellinen keskiaikainen pyhimys, jonka nimi johtuu saksan kielen sanasta "grob", 'karkea', 'sivistymätön ihminen'.


title: Grobiaani

text: Satiirikko Sebastian Brant (1457-1521) keksi Pyhän Grobianin huonojen tapojen suojeluspyhimykseksi kuuluisaan runoonsa "Das Narrenschiff" (1494). "Das Narrenschiff" kuvaa tämän uuden pyhimyksen palvontaa. Tästä runosta on saanut nimensä Katherine Anne Porterin romaani "Narrilaiva"., ja se oli myös Erasmus Rotterdamilaisen "Tyhmyyden ylistyksen" esikuva.


title: Katherine Anne Porter

text: Katherine Anne Porter (15. toukokuuta 1890 Indian Creek, Texas, Yhdysvallat – 18. syyskuuta 1980 Silver Spring, Maryland, Yhdysvallat) oli Pulitzer-palkittu yhdysvaltalainen kirjailija, toimittaja, esseisti, novellisti ja poliittinen aktivisti. Hänen teoksensa "Narrilaiva" vuodelta 1962 oli ilmestymisvuonnaan myyntilistan kärjessä Yhdysvalloissa, mutta vielä enemmän kiitosta kriitikoilta hän on saanut novelleistaan. Teoksissaan hän käsittelee synkkiä aiheita, kuten petosta, kuolemaa ja ihmisen pahuuden alkulähdettä. Porteria on kunnioitettu 1990 Texasissa, jossa hänen kotiseutunsa Brown County on saanut Recorded Texas Historic Landmarkin numeron 2905.


title: Katherine Anne Porter

text: Porterin novellikokoelma "The Collected Stories of Katherine Anne Porter" sai vuonna 1965 Pulitzer-palkinnon.


title: Suomen Urheilukuninkuuskilpailut 1903

text: Suomen urheilukuninkuudesta kilpailtiin Helsingissä 1. - 2. elokuuta 1903. Kuninkuus ratkaistiin moniottelussa, jossa kukin laji oli pisteytetty ja niihin asetettu kandidaatin ja maisterin arvoon oikeuttavat tulokset. Vain kolme kilpailijaa, Sigell, Andersson ja Planström saavuttivat kandidaatin arvon, sen sijaan maisteriksi ei yltänyt yksikään kilpailija. Sääntöjen mukaan kuninkaaksi kruunattiin se, jolla oli eri lajeista korkein minimipistemäärä.


title: Suomen Urheilukuninkuuskilpailut 1903

text: Heitto- ja hyppylajit suoritettiin molemminpuolisesti ja rajat koskivat sekä parempaa että huonompaa puolta, ts. huonomman käden puutteita ei voinut korvata paremman käden huipputuloksella. Kuitenkin yhteistuloksen perusteella palkittiin lajien parhaat.


title: Suomen Urheilukuninkuuskilpailut 1903

text: Maisterin (kandidaatin) arvoon vaaditut tulokset: Kuula 9,00 (8,10), korkeus 140 (126), kävely 1.20,0 (1.30,0), aitajuoksu 19,0 (21,0), pituus 500 (450), kiekko 25,00 (22,50), 100 metriä 13,0 (14,0), 3-loikka 10,50 (9,45), keihäs 27,00 (24,30).


title: Suomen Urheilukuninkuuskilpailut 1903

text: Parhaat tulokset. Lajit: kuula, korkeus, 250 m kävely, 110 m aidat, pituus, kiekko, 100 m, 3-loikka ja keihäs.


title: Suomen Urheilukuninkuuskilpailut 1903

text: Kiekkoa heitti helsinkiläinen I. Pietilä 57,66 ja porvoolainen Lindfors 56,17. Keihäässä voittajaksi selviytyi Tampereen Pyrintöä edustanut Giltig tuloksella 68,48. Hallitseva kuningas Mikki Ketelä hyppäsi korkeutta 308 ollen paras ja suoriutui mainiosti myös aitajuoksusta (18,2) ja pituudesta (10,12), mutta keskeytti kilpailun jäätyään kiekonheitossa vain 46 metriin. Kävelyn voitti Kouvolan Taxell ajalla 1.08,4.


title: Suomen Urheilukuninkuuskilpailut 1903

text: Kuninkuusotteluun kuulumattomista lajeista seiväshypyn voitti Planström tuloksella 490 (230+260), hirrentyönnön Helin tuloksella 8,10 ja painin Rantanen Helsingistä.


title: 168 Sibylla

text: 168 Sibylla on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1876. Koska Sibyllan läpimitta on noin 148 kilometriä, se on melko suuri päävyöhykkeen kohde. Se on tummapintainen C-tyypin asteroidi, joka kiertää Aurinkoa päävyöhykkeen ulko-osissa.


title: HMCS Chicoutimi

text: HMCS Chicoutimi on Kanadan laivaston Victoria-luokan sukellusvene, joka palveli aiemmin Britannian kuninkaallisen laivaston Upholder-luokan nimikkoaluksena, "HMS Upholderina"


title: HMCS Chicoutimi

text: Alus tilattiin Vickers Shipbuilding and Engineering Limitediltä (VSEL) Barrow-in-Furnessista. Sen köli laskettiin marraskuussa 1983 ja alus laskettiin vesille 2. joulukuuta 1986. Alus valmistui 9. kesäkuuta 1990 ja se otettiin palvelukseen Britannian kuninkaallisessa laivastossa saman vuoden lopulla 7. joulukuuta.


title: HMCS Chicoutimi

text: Kylmän sodan päätyttyä ja sukellusveneohjelman peruuttamisen jälkeen alus poistettiin palveluksesta 29. huhtikuuta 1994. Kuninkaallisen laivaston päätettyä luopua dieselkäyttöisistä sukellusveneistä Upholder-luokan aluksia tarjottiin 1993 Kanadalle, joka hyväksyi tarjouksen viisi vuotta myöhemmin 1998. Kanada maksoi neljästä aluksesta 427 miljoona Yhdysvaltain dollaria sekä 98 miljoona dollaria niiden modernisoinnista sekä Kanadan vaatimuksesta tehtävistä muutoksista. Alukset siirrettiin Kanadan hallintaan lainasopimuksella siten, että se voi lunastaa alukset kahdeksan vuotta hankinnasta yhdellä punnalla kunkin.


title: HMCS Chicoutimi

text: Alus sai pian Kanadalle luovutuksen jälkeen lokakuussa 2004 Donegalin rannikolla vuodon, joka aiheutti tulipalon aluksella. Onnettomuus aiheutti keskustelua käytettyjen alusten hankinnan mielekkyydestä sekä vastaanottoon liittyvistä tarkastuksista. Onnettomuustutkinta totesi myöhemmin onnettomuuden johtuneen inhimillisestä virheestä. Alustavien korjausten valmistuttua Faslanessa alus lähti Halifaxiin Eide Marine Servicen "Eide Transporterilla" 13. tammikuuta 2005 saapuen määränpäähänsä 1. helmikuuta, minkä jälkeen vaurioitunut alus siirrettiin telakalle.


title: HMCS Chicoutimi

text: Aluksen korjaustöiden suunniteltiin vuodelle 2010, jolloin se piti olla modernisoitavana. Alus siirrettiin 1. huhtikuuta 2009 kuljetusalus "Ternille", jonka mukana se lähti 5. huhtikuuta Halifaxista. Se saapui Esquimaltiin 29. huhtikuuta, jolloin alus siirrettiin telakalle odottamaan korjaustöiden ja modernisoinnin aloittamista.


title: Amatsoninlilja

text: Amatsoninlilja ("Eucharis amazonica") on narsissikasveihin ("Amaryllidaceae") kuuluva valkokukkainen huonekasvi. Kasvi on myrkyllinen ja pieninä määrinä aiheuttaa mahan ärtymistä. Suurien määrien oireina on vapina ja kouristuksia. Jos kasvin sipulia tai suuria määriä muita kasvin osia on syöty, suositellaan otettavaksi lääkehiiltä.


title: Obsession (Blue Systemin albumi)

text: Obsession on Blue Systemin albumi vuodelta 1990.


title: Obsession (Blue Systemin albumi)

text: Albumilla on Dieterin kehittelemä ensimmäinen instrumentaali, tunnelmallinen "Behind the Silence". Uutta on myös naistaustalaulaja kappaleen "Love Is Such a Lonely Sword" kertosäkeessä. Tämä on järjestely, jota Dieter käytti myös monilla muillakin tulevilla Blue Systemin albumeilla. Levyllä on myös kaksi sambatyylistä kappaletta, "Two Hearts Beat As One" ja "I’m the Pilot of Your Love", jotka myös kuulostavat huomattavasti samanlaisilta toistensa kanssa.


title: Obsession (Blue Systemin albumi)

text: Levy aloitti 90-luvun Blue Systemin kohdalla, ja levyn äänimaailma on suurimmaksi osaksi sen mukainen. Kappaleet kuulostavat "uusilta" ja tuoreilta, sekä nissä on raittiin henkäyksen tuntua. Tästä kielii osaksi myös levyn kansitaiteeseen kuuluva kuva, jossa flyygeli on sijoitettu meren rannalle auringonnousun aikaan. Albumiin sisältyy vihkonen, jossa Dieter kertoo saksaksi albumin kappaleista ja sen teosta sekä historiasta yleensä.


title: Obsession (Blue Systemin albumi)

text: Albumi ei menestynyt aivan aiempien julkaisujen tavoin, ja siltä ei noussut yhtään ”hittiä”. Siitä huolimatta se on vielä nykyäänkin yksi monien ihailioiden suosikkialbumeista.